title: Club Necaxa

text: Club Necaxa on meksikolainen jalkapalloseura Aguascalientesin kaupungista. Seura on perustettu 1923. Necaxa on voittanut Meksikon mestaruuden kolmesti (1998, 1996 ja 1995) sekä cupin kolmesti (1960, 1966 ja 1995).


title: Clarín

text: Clarín on Buenos Airesissa ilmestyvä päivittäinen sanomalehti, joka on perustettu 1945.


title: Clarín

text: Clarín on 380 000:n levikillään Argentiinan suurin lehti ja yksi espanjankielisen maailman suurimmista.


title: Clarín

text: Clarín kuuluu Grupo Claríniin, joka on yksi Latinalaisen Amerikan suurimpia median monialayrityksiä ja jolle kuuluu mm. maan katsotuin kaapelikanava.


title: Sääksmäen vaakuna

text: Sääksmäen vaakuna on saanut aiheensa kunnan nimestä, johon vaakunan kalasääski viittaa.


title: Sääksmäen vaakuna

text: Vaakunan ovat suunnitelleet Kalle Carlstedt ja Gustaf von Numers, ja se vahvistettiin käyttöön 23. huhtikuuta 1954. Vaakunan selitys on ”punaisessa kentässä hopeinen, kultavaruksinen kalasääski edestäpäin, laskeutumassa kohotetuin siivin tyvestä nousevaan hopeapesäänsä”. Vaakuna muuttui epäviralliseksi kotiseutuvaakunaksi 1973 kun Sääksmäen kunta liittyi Valkeakosken kaupunkiin.


title: Robert Christopher Tytler

text: Robert Christopher Tytler (25. syyskuuta 1818 Allahabad Intia – 10. syyskuuta 1872 Shimla) (lähde antaa syntymävuodeksi 1817) oli brittiläinen sotilas, luonnontutkija ja valokuvaaja.


title: Robert Christopher Tytler

text: Hänen isänsä Robert Tytler palveli sotilaslääkärinä Intiassa Bengalin lääkintäjoukoissa ja hänen äitinsä oli saksalaisen herttua Schneebergin tytär. Tytler liittyi Bengalin armeijaan 1834 ollessaan vielä Englannissa. Hän saapui Intiaan 1835 ja liittyi isänsä rykmenttiin (34. Native Bengal Infantry). Hän oli useita vuosia aktiivipalveluksessa ja otti osaa Ensimmäiseen afgaanisotaan 1839–1842. Hän palveli myös ensimmäisessä englantilaisten ja sikhien välisessä sodassa 1845–1846. Myöhemmin hänet ylennettiin everstiksi ja komennettiin Andamaaneille Port Blairin komentajaksi 1862–1864.


title: Robert Christopher Tytler

text: Tytlerin ensimmäinen vaimo Isabella Neilson kuoli 21-vuotiaana 1847. Seuraavana vuonna Tytler avioitui Harriet Christina Earlen kanssa, joka oli bengalilaisen upseerin tytär. Harriet oli myös kiinnostunut valokuvauksesta ja yhdessä he tuottivat noin 300 valokuvaa. Heille syntyi kaikkiaan kymmenen lasta.


title: Robert Christopher Tytler

text: Tytler oli innokas luonnontutkija ja erityisesti linnut viehättivät häntä suuresti. Hän nimesi andamaanienviidakkoharakan ("Dendrocitta bayleyi") 1863. Hänen kunniakseen on nimetty mäntyuunilintu ("Phylloscopus tytleri") ja haarapääskyn ("Hirundo rustica") aasialainen alalaji "tytleri".


title: Ronaldo (täsmennyssivu)

text: Nimi Ronaldo voi viitata ainakin seuraaviin henkilöihin:


title: Michele Scarponi

text: Michele Scarponi (25. syyskuuta 1979 Filottrano, Anconan maakunta, Italia – 22. huhtikuuta 2017 Filottrano) oli italialainen maantiepyöräilijä. Hän on Italian ympäriajon voittaja.


title: Michele Scarponi

text: Scarponi kilpaili ammattilaisena vuodesta 2002 lähtien. Hän oli hyvä mäkiajaja, ja sijoittui useita kertoja 20 parhaan joukkoon Italian ja Espanjan ympäriajossa. Lisäksi hän sijoittui useita kertoja kymmenen parhaan joukkoon yhden päivän klassikoissa. Hän voitti vuoden 2009 Tirreno–Adriatico-ajon toiseksi viimeisen etapin oltuaan vuoristossa käydyllä osuudella paras kolmen ajajan kärkiryhmästä. Samalla hän siirtyi kokonaiskilpailun johtoon ja piti kärkipaikkansa maaliin saakka. Saman vuoden Italian ympäriajossa hän voitti kuudennen etapin irtioton jälkeen sekä 18. etapin.


title: Michele Scarponi

text: Vuoden 2010 Tirreno–Adriaticossa Scarponi sijoittui toiseksi tasa-ajalla kilpailun voittaneen Stefano Garzellin kanssa. Saman vuoden Italian ympäriajossa Scarponi voitti Apricaan päättyneen vuorietapin. Kokonaiskilpailussa hän oli neljäs. Italian ympäriajossa 2011 hän sijoittui alun perin toiseksi 6 minuuttia 10 sekuntia Alberto Contadorille hävinneenä. Contador oli kuitenkin antanut positiivisen dopingnäytteen edellisvuoden Ranskan ympäriajossa, ja menetti urheilun kansainvälisen vetoomustuomioistuimen, CAS:n päätöksen mukaan myös Italian ympäriajon 2011 voiton Scarponille. Hän nousi myös Katalonian ympäriajon 2011 voittajaksi.


title: Michele Scarponi

text: Scarponi on yhdistetty vuodesta 2006 alkaen Operaatio Puertoon. 15. toukokuuta 2007 hän myönsi Italian pyöräilyliiton kuulusteluissa osallisuutensa, mutta kielsi suoranaisesti käyttäneensä dopingia. Italian pyöräilyliitto määräsi hänet kilpailukieltoon 15. marraskuuta 2008 saakka. CAS lyhensi kilpailukiellon kestämään 1. elokuuta 2008 saakka.


title: Michele Scarponi

text: Scarponi kuoli 22. huhtikuuta 2017 jäätyään harjoituslenkillä auton alle.


title: Virve Sammalkorpi

text: Virve Sammalkorpi (s. 1969 Helsinki) on suomalainen kirjailija ja copywriter. Hänen esikoisteoksensa "Sinkkuleikki" oli Helsingin Sanomien esikoisromaanikilpailun palkintoehdokkaana vuonna 1999. Vuonna 2003 ilmestynyt "Metsän keskellä maja" oli puolestaan ehdolla Runeberg-palkinnon saajaksi. Vuonna 2016 ilmestynyt "Paflagonian perilliset" sai vuoden 2017 12 000 euron suuruisen Savonia-kirjallisuuspalkinnon. Romaanien lisäksi Sammalkorpi on myös toimittanut useita antologioita. Sammalkorpi on valmistunut Helsingin yliopistolta pääaineenaan suomen kieli.


title: NS Mutsu

text: NS Mutsu oli japanilainen ydinkäyttöinen kauppalaiva. Se oli ensimmäinen ja ainoa ydinvoimalla toiminut japanilaisalus ja yksi neljästä koskaan rakennetusta ydinkäyttöisestä kauppalaivasta, mutta se ei koskaan kuljettanut kaupallista rahtia.


title: NS Mutsu

text: Reaktori ladattiin 4. syyskuuta 1972, ja alus lähti avomerikoajolle. Jo ensimmäisellä koeajolla aluksen reaktorissa havaittiin pieni vuoto. Reaktorin valmistaja Westinghouse oli varoittanut vuodon mahdollisuudesta etukäteen, mutta reaktoriin ei tehty rakennusvaiheessa muutoksia.


title: NS Mutsu

text: Aluksen palatessa satamaan paikalliset kalastusalukset estivät sen pääsyn satamaan. Alus pääsi rantautumaan 15. lokakuuta 1972. Vuosien 1978 ja 1991 välillä alusta kunnostettiin ja se lähti koeajolle helmikuussa 1991. Aika oli kuitenkin ajanut ydinkäyttöisen kauppamerenkulun ohi ja sinällään onnistuneen 82 000 kilometrin merikoeajon (kaksi kierrosta Maan ympäri) jälkeen alus telakoitiin. Mutsun reaktori poistettiin vuonna 1995.


title: NS Mutsu

text: Reaktorin poiston jälkeen alus varustettiin tavanomaisin koneistoin, ja se muunnettiin merentutkimusalukseksi, joka sai nimen MS Mirai.


title: Milburn Stone

text: Milburn Stone (5. heinäkuuta 1904 Burrton, Kansas, Yhdysvallat – 12. heinäkuuta 1980 La Jolla, Kalifornia, Yhdysvallat) oli yhdysvaltalainen näyttelijä.


title: Milburn Stone

text: Esiintymisuransa vaudevillessa aloittanut Stone siirtyi Hollywoodiin vuonna 1935, jossa hän esiintyi lähinnä B-luokan elokuvissa. Harvoihin A-luokan elokuviin, joissa hän esiintyi kuuluu muun muassa John Fordin ohjaama "Vapauttajan nuoruus", tosin hänen nimeään ei mainittu elokuvan lopputeksteissä. 1940-luvulla Stone esiintyi pääasiallisesti luonnerooleissa useissa elokuvissa. Tunnetuimman roolinsa hän sai vuonna 1955 televisiosarjassa "Gunsmoke", jossa hän esitti Doc Adamsia. Tässä roolissa hän oli aina vuoteen 1972, jolloin hän siirtyi syrjään terveyssyistä. Roolistaan hänet palkittiin Emmyllä.


title: Milburn Stone

text: Milburn Stone on saanut tähden Hollywood Walk of Famelle.


title: Vahijärvi

text: Vahijärvi on kylä Askolassa Itä-Uudenmaan maakunnassa samannimisen järven rannalla. Kylässä aiemmin toiminut Vahijärven koulu lakkautettiin vuonna 2013. Kylässä on myös seuratalo Tanhuvaara. Vahijärvellä ei ole kauppoja.


title: To Record Only Water for Ten Days

text: To Record Only Water for Ten Days on John Fruscianten vuonna 2001 julkaistu neljäs sooloalbumi.


title: Taça Brasil

text: Taça Brasil oli brasilialainen jalkapalloturnaus, joka järjestettin ensimmäisen kerran vuonna 1959 ja viimeisen kerran vuonna 1968. Taça Brasilia vastaa nykyään Copa do Brasil turnaus. Santos FC voitti turnauksen viidesti, Sociedade Esportiva Palmeiras kahdesti ja Esporte Clube Bahia, Botafogo de Futebol e Regatas ja Cruzeiro Esporte Clube kerran.


title: Fugledalsfjellet

text: Fugledalsfjellet (kirjanorjaksi) (uusnorjaksi "Fugldalsfjellet" ) on Skandien Lyngsalpenen osaan kuuluva vuorimassiivi Tromssan kunnassa Norjassa. Vuoren korkeimman huipun korkeus merenpinnan tasosta on 1 686 metriä.


title: Fugledalsfjellet

text: Vuoren itä-/koillispuolella sijaitsee Fornesbreen-jäätikkö ja itä-/kaakkoispuolella Fugldalsbreen-jäätikkö. Vuoren nimi tulee Fugldalen-nimisestä laaksosta, joka sijaitsee massiivin eteläpuolella. Laakson vastakkaisella puolella sijaitsee myös koko Tromssan läänin korkein huippu, Jiehkkevárri (1 833 m).


title: Torquigener

text: Torquigener on pallokalojen suku, johon kuuluu noin 20 lajia. Sen jäseniä elää Indopasifisella merialueella. Ne elävät enimmäkseen meressä; jotkut lajit siirtyvät jokisuiden murtoveteen kutemaan. Joitakin pidetään meri- tai murtovesiakvaarioissa.


title: Rajut kaverit

text: Rajut kaverit on Michael Ciminon käsikirjoittama ja ohjaama komediallinen toimintaelokuva ja road movie. Ciminon esikoisohjaus sai ensi-iltansa vuonna 1974 ja pääosissa näyttelevät Clint Eastwood sekä Jeff Bridges, joka sai roolisuorituksestaan parhaan miessivuosan Oscar-ehdokkuuden.


title: Rajut kaverit

text: Kokenut pankkirosvo Thunderbolt ("Eastwood") lyöttäytyy yhteen nuoren rellestelijän Lightfootin ("Bridges") kanssa. Thubderbolt on piilottanut erään vanhan kyläkoulun liitutaulun taakse 500 000 dollaria ja kaksikko suuntaa oitis sinne. Myös Thunderboltin entinen kaveri ja nykyinen vihamies Red Leary ("George Kennedy") haluaa apurinsa Eddie Coodyn ("Geoffrey Lewis") kanssa oman osuutensa. He yrittävät tappaa parivaljakon, mutta kun selviää, että koulurakennus ei olekaan enää samassa paikassa kuin ennen, nämä neljä päättävät toteuttaa vuosisadan nerokkaimman ja kekseliäimmän pankkiryöstön. Hankaluuksia tuo niin nelikon yhteistyökyvyttömyys kuin kaneja lahtaava hupelikin ("Bill McKinney").


title: Rajut kaverit

text: "Video-oppaassa" vuodelta 1994 Asko Alanen pitää "Rajuja kavereita" ”notkean takaa-ajorallin ja tarkkaan ajastetun ryöstöiskun kekseliäänä yhdistelmänä”. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Kunniasanalla

text: Kunniasanalla () on vuonna 2001 ensi-iltansa saanut Sean Pennin ohjaama yhdysvaltalainen psykologinen jännityselokuva. Elokuvan pääosasse esiintyy Jack Nicholson. Elokuva perustuu Friedrich Dürrenmattn romaaniin "Lupaus".


title: Kunniasanalla

text: Jerry Black on juuri varhaiseläkkeelle jäänyt murhaetsivä, joka saa kuulla, että läheisestä metsästä on löytynyt raiskatun ja murhatun nuoren tytön ruumis. Jerry lupaa uhrin vanhemmille löytävänsä syyllisen. Pääepäilty on alueella asuva mielenvikainen Wadenah-niminen intiaani, joka on aiemmin syyllistynyt samankaltaiseen rikokseen. Pian Wadenah tunnustaa, mutta niin epämääräisesti, että Jerry uskoo intiaanin tarkoittaneen aiempaa tekoaan. Kun Wadenahia kuljetetaan selliin, hän saa käsiinsä poliisin pistoolin ja ampuu itsensä. Poliisit sulkevat tapauksen, mutta Jerry jatkaa tutkimuksia, koska hän ei usko Wadenahin olleen syyllinen. Hän lähtee Kanadaan lomailemaan ja aikoo etsiä oikean murhaajan ja pitää lupauksensa.


title: Nicole Goullieux

text: Nicole Goullieux (s. 15. heinäkuuta 1931 Pariisi, Ranska) on entinen ranskalainen yleisurheilija, joka menestyi kotimaassaan 800 metrin juoksussa ja maastojuoksussa.


title: Nicole Goullieux

text: Goullieux edusti Ranskaa kaksissa yleisurheilun arvokilpailuissa mutta karsiutui molemmilla kerroilla alkuerissä. Tukholman EM-kilpailuissa 1958 hänen aikansa 800 metrin juoksun alkuerissä oli 2.11,7 ja Rooman 1960 olympialaisissa hän tuli maaliin ajassa 2.13,4.


title: Nicole Goullieux

text: Goullieux voitti Ranskan mestaruuden 800 metrin juoksussa vuosina 1952–1953, 1957–1959 ja 1962 sekä maastojuoksussa vuosina 1956, 1959–1961 ja 1963. Hän paransi Ranskan ennätystä kolmasti sekä 800 metrillä että 1 000 metrillä. Hänen parhaat ennätysaikansa näillä matkoilla olivat 2.09,5 (vuonna 1959) ja 2.50,6 (vuonna 1960).


title: Out of the Dark (Into the Light)

text: Out of the dark on Falcon yhdeksäs ja viimeiseksi jäänyt studioalbumi, joka julkaistiin postuumisti 27. helmikuuta 1998 hänen kuoltuaan auto-onnettomuudessa kolmea viikkoa aikaisemmin. Albumin maailmanlaajuinen painos julkaistiin 2. maaliskuuta 1998.


title: Out of the Dark (Into the Light)

text: Albumista muotoutui hänen yksi tunnetuimmista levyistään. Levyn nimen piti olla alun perin "Egoisten".


title: Out of the Dark (Into the Light)

text: 1996 Falcon singlen "Mutter, der Mann mit dem KOKS ist da" saavuttaman suosion takia Falcolle alettiin suunnitella uutta paluuta saksankielisten valtioiden listoille. Samana vuonna Falcolta julkaistiin myös single "Naked", joka menestyi kohtalaisen hyvin Itävalloissa, mutta Saksan listoja se ei kyennyt valtaamaan, jonka johdosta levyn julkaisua siirrettiin. Falco suunnitteli levylle myös kappaletta "Tomorrow Never Knows", jota ei tapahtunut. Falco myös poisti muutamia päiviä ennen kuolemaansa kappalelistalta paljon kappaleita, jotka oltiin jo julkaistu aiemmissa levyissä ja kokoelmissa.


title: Out of the Dark (Into the Light)

text: "Out of the dark" suunniteltiin julkaistavan singlenä ennen "Naked"ia, mutta Falco halusi sen ilmestyvän vasta levyllä. Kun levy julkaistiin, kappaleesta tuli hitti niin Itävallassa kuin Saksassa ja Sveitsissä. Kappaleen paras sijoitus kotimaassaan oli 2. Kymmenen vuoden päästä Falcon kuolemasta albumi nousi uudelleen Itävallan listoille.


title: Fluminense Football Club

text: Fluminense Football Club on brasilialainen jalkapalloseura Rio de Janeiron kaupungista. Seura perustettiin vuonna 1902. Joukkue on voittanut Campeonato Cariocan 31 kertaa. Fluminensen merkittäviä pelaajia ovat muun muassa Didi, Rivelino ja Telê Santana.


title: Fluminense Football Club

text:
Oscar Cox perusti Fluminensen 21. heinäkuuta 1902 ja oli näin ensimmäinen jalkapalloseura Rio de Janeirossa. Ensimmäisen virallisen ottelunsa Fluminense pelasi 19. lokakuuta 1902 Rio Futebol Clubea vastaan. Fluminense oli Rion eliitin joukkue, pelaajat olivat rikkaiden perheiden opiskelijoita ja arvostettujen ammattien harjoittajia. Tummaihoisia ei aluksi edes hyväksytty katsomaan otteluja. Fluminensen ensimmäinen mulattipelaaja oli Carlos Alberto, joka vaalensi kasvonsa riisijauholla ennen otteluja. Ensimmäisen stadioninsa, Estádio das Laranjeiras, seura sai vuonna 1919.
Fluminense juhlii neljättä Brasilian jalkapallomestaruutta kaudella 2012.


title: Fluminense Football Club

text: Alkuperäinen Fluminensen peliasu oli valkoharmaa paita, jossa vasemmalla puolella oli kilpi ja punaisella kirjoitettuna FFC, valkoiset shortsit, mustat sukat sekä harmaa lakki. Vuonna 1904 pelipaita vaihdettiin nykyiseen paitaansa, jossa on kastanjanruskeaa, valkoista ja vihreää. Shortsit ja sukat ovat nykyään täysin valkoiset. Fluminensen maskotti on hymyilevä, hyvin pukeutunut yläluokan mies, "Cartola". Fluminensea pidetään edelleen eliitin jalkapalloseurana.


title: Fluminense Football Club

text:
Ennen tärkeitä otteluita Fluminensen kannattajat heittävät ilmaan talkkia kuvaamaan riisijauhoa: tapa juontaa 1960-luvulle, kun Carlos Alberto vaalensi ihoaan ennen otteluita riisijauholla. Kannattajia Fluminensella on arviolta 1,3 miljoonaa.
Tilanne 8. kesäkuuta 2012
Muut pelaajat ovat brasilialaisia.


title: Claude Laurent

text: Claude Laurent (s. 9. lokakuuta 1932 Pariisi, Ranska) on entinen ranskalainen yleisurheilija, jonka päälaji oli 800 metrin juoksu.


title: Claude Laurent

text: Laurent karsiutui 800 metrin juoksun alkuerissä Bernin EM-kilpailuissa 1954 ajalla 2.14,7, joka oli uusi Ranskan ennätys. Runsas kuukausi myöhemmin hän paransi Lontoossa Ranskan ennätyksen aikaan 2.13,7. Samana vuonna hän juoksi myös 1 000 metrillä Ranskan ennätyksen 3.02,0. Hän voitti Ranskan mestaruuden 800 metrillä vuosina 1954, 1955 ja 1956.


title: Odile Monguillon

text: Odile Monguillon (s. 26. marraskuuta 1930) on entinen ranskalainen yleisurheilija, jonka päälaji oli 800 metrin juoksu.


title: Odile Monguillon

text: Monguillon karsiutui 800 metrin juoksun alkuerissä Bernin EM-kilpailuissa 1954 ajalla 2.17,3. Hän paransi 800 metrillä kahdesti Ranskan ennätystä: kesäkuussa 1952 aikaan 2.16,2 ja kaksi vuotta myöhemmin aikaan 2.14,9. Ranskan mestaruutta hän ei voittanut kertaakaan.


title: Kurszán

text: Kurszán (k. 904) oli unkarilaisten heimopäällikkö, joka hallitsi yhdessä Árpádin kanssa.


title: Kurszán

text: Kurszán hyökkäsi Suur-Määriin yhdessä itäfrankkien kanssa. Hän valloitti alueita myös Bulgarialta. Vuonna 894 unkarilaiset liittoutuivat Kurszánin ja Árpádin aloitteesta Bysantin keisari Leo VI:n kanssa huomattuaan, miten haavoittuvainen Unkari oli etelästä tulevien hyökkääjien edessä.


title: Kurszán

text: Kurszán joukkoineen surmattiin väijytyksessä vuonna 904, ja siitä alkaen Árpád hallitsi madjaareja yksin.


title: Hélène Fize

text: Hélène Devèze (o.s. Fize, 15. tammikuuta 1914 – 2014) oli ranskalainen yleisurheilija, jonka päälaji oli 800 metrin juoksu.


title: Hélène Fize

text: Hélène Fize kuului joukkueeseen, joka vuonna 1939 teki 3 × 800 metrin viestijuoksussa maailmanennätyksen 7.22,6. Hän juoksi 800 metrillä Ranskan ennätyksen 2.21,2 heinäkuussa 1938. Ranskan mestaruuden hän voitti 800 metrillä vuosina 1938, 1939 ja 1941 sekä maastojuoksussa vuosina 1939 ja 1945.


title: Sokraattinen ongelma

text: Sokraattinen ongelma on Sokrateen henkilöön liittyvä ongelma, jossa on kyse siitä, missä määrin Platonin dialogien Sokrateessa on historiallista Sokratesta. Ongelma on seurausta siitä, ettei Platonin teoksista ole mahdollista päätellä varmuudella, mitkä Sokrateen nimiin laitetut opetukset ovat Sokrateen omia ajatuksia ja mitkä Platonin ajatuksia, jotka on esitetty Sokrateen kautta.


title: Sokraattinen ongelma

text: Sokrates, jota usein pidetään länsimaisen filosofian isänä ja joka tuomittiin kuolemaan Ateenassa vuonna 399 eaa., oli Platonin opettaja. Platon, kuten myös eräät muut aikalaiset, kirjoitti dialogeja, joissa Sokrates esiintyy. Suurin osa siitä, mitä Sokrateesta tiedetään, on peräisin Platonilta.


title: Sokraattinen ongelma

text: Tutkijat katsovat kuitenkin yleisesti, ettei Platonin dialogeja ole tarkoitettu sanatarkoiksi kuvauksiksi Sokrateen käymistä keskusteluista, ja vain pieni osa, jos lainkaan, niistä on suoria kuvauksia tämän ajattelusta. Monet dialogeista vaikuttavat käyttävän Sokratesta Platonin omien ajatusten puhetorvena. Toisaalta yleisesti on katsottu, että ainakin Platonin varhaisimmissa dialogeissa historiallisen Sokrateen ääni on jossain määrin kuultavissa. Koska Platonin dialogeissa esiintyvät ajatukset vaikuttavat kehittyvän, kun varhaisista dialogeista edetään kohti keskivaiheen ja myöhäiskauden dialogeja, monet tutkijat ovat katsoneet, että dialogit alkoivat ajan kuluessa esittää yhä vähemmän Sokrateen ajatuksia ja yhä enemmän Platonin omia ajatuksia. Siitä, mitkä tietyt piirteet Platonin dialogeissa edustavat historiallista Sokratesta, ei kuitenkaan ole yksimielisyyttä. Sokraattisessa ongelmassa on kyse tästä.


title: Sokraattinen ongelma

text: Muista lähteistä merkittävimpiä ovat Ksenofon, Aristofanes ja Aristoteles. Ksenofon tunsi Sokrateen henkilökohtaisesti, mutta sekä hänen teostensa historiallinen luotettavuus että hänen filosofinen ymmärryksensä on kyseenalaistettu usein. Hänen teostensa antama yleiskuva Sokrateesta on kuitenkin jossain määrin yhteensopiva Platonin varhaiskauden dialogien kanssa. Toisaalta Platonin ja Ksenofonin kuvausten välillä on myös ristiriitoja: esimerkiksi Platonin Sokrates kieltää usein, ettei ota rahaa opetuksesta, kun taas Ksenofonin "Pidoissa" Sokrates sanoo selvästi, että hän saa oppilailtaan maksun viisauden opettamisesta ja saa siten elantonsa.


title: Sokraattinen ongelma

text: Aristofaneen näytelmissä Sokrates muistuttaa enemmän sofistia. Aristoteles antaa Sokrateesta selvästi kuvan filosofina, joka oli kiinnostunut ennen kaikkea etiikasta.


title: Sokraattinen ongelma

text: Friedrich Schleiermacher, saksalainen klassisen kirjallisuuden tutkija, pyrki ratkaisemaan samalla sekä sokraattisen ongelman että kysymyksen siitä, missä järjestyksessä Platonin teokset on kirjoitettu. Schleiermacher katsoi, että Platonin teoksista kaksi, "Sokrateen puolustuspuhe" ja "Kriton", ovat puhtaasti sokraattisia, eli toisin sanoen suhteellisen totuudenmukaisia kuvauksia historiallisesta Sokrateesta, eivätkä sisällä platonista filosofiaa lainkaan. Niiden muiden dialogien, jotka Schleiermacher hyväksyi aidoiksi, hän katsoi olevan läheisesti sidoksissa toisiinsa ja johdonmukaisia platonismissaan. Niiden johdonmukaisuus oli suhteessa Platonin filosofisen kehityksen kolmeen vaiheeseen:Schleiermacherin näkemykset Platonin teosten kirjoittamisjärjestyksestä ovat kuitenkin kiistanalaisia.


title: Sokraattinen ongelma

text: Gregory Vlastos katsoi, että Platonin dialogeissa esiintyy käytännössä kaksi Sokratesta: varhaiskauden dialogien Sokrates ja keskikauden dialogien Sokrates. Näiden opetukset ovat niin erilaisia, etteivät ne voi olla peräisin samalta henkilöltä.


title: Sokraattinen ongelma

text: Vlastosin mukaan näitä kahta ”Sokratesta” voidaan luonnehtia seuraavalla tavalla:


title: Sokraattinen ongelma

text: Varhaiskauden dialogien Sokrates:


title: Sokraattinen ongelma

text: Keskikauden dialogien Sokrates:


title: Sokraattinen ongelma

text: Vlastos väittää, että niiltä osin kuin Platonin varhaisten dialogien Sokrateen ajatukset eroavat keskikauden dialogien Sokrateen ajatuksista, ensin mainittu edustaa historiallista Sokratesta. Vlastos tukee teoriaansa Ksenofonin ja Aristoteleen teoksilla katsoen niiden tarjoavan viitteitä samanlaisista ajatuksista, joita Platonin varhaisissa dialogeissa esiintyy. Vlastoksen lähestymistapaa ja johtopäätöksiä on kritisoinut muun muassa Charles H. Kahn.


title: Sokraattinen ongelma

text: Vlastosin mukaan Platonin tarkoituksena ei ollut esittää muistelmia Sokrateen filosofoinnista, vaan luoda se uudelleen draamallisessa muodossa Sokrateen tyyliin filosofoivan päähenkilön kautta.


title: Clémentine Branchard

text: Clémentine Branchard on entinen ranskalainen yleisurheilija.


title: Clémentine Branchard

text: Branchard juoksi 800 metrillä Ranskan ennätyksen 2.20,4 elokuussa 1947. Hän voitti Ranskan mestaruuden maastojuoksussa vuonna 1949. Seuratasolla hän edusti FC Grenoblea.


title: Norio Yamanaka

text: Norio Yamanaka () (s. 1928) on japanilainen "kitsuken" ("pukeutumisen taidon") opettaja, kimonon arkikäytön puolestapuhuja sekä Sōdō-akatemian perustaja. Hän on kirjoittanut useita kimonoaiheisia kirjoja ja matkustanut kymmeniin eri maihin johtaen aihetta käsittelevää delegaatiota.


title: Bernadette Cavelot

text: Bernadette Cavelot (s. 15. lokakuuta 1928 Bernay, Eure, Ranska) on entinen ranskalainen yleisurheilija, jonka päälaji oli 800 metrin juoksu.


title: Bernadette Cavelot

text: Cavelot juoksi 800 metrillä Ranskan ennätyksen 2.18,0 elokuussa 1951 Lontoossa. Se jäi hänen uransa parhaaksi ajaksi. Ranskan mestaruuden hän voitti vuosina 1950 ja 1951. Seuratasolla hän edusti Racing CF:ää.


title: Françine Voisin

text: Françine Maignan (o.s. Voisin, s. 15. lokakuuta 1928) on entinen ranskalainen yleisurheilija, jonka päälaji oli 800 metrin juoksu.


title: Françine Voisin

text: Françine Voisin juoksi 800 metrillä Ranskan ennätyksen 2.18,4 kesäkuussa 1949 Pariisissa. Se jäi hänen uransa parhaaksi ajaksi. Ranskan mestaruuden hän voitti vuosina 1948 ja 1949. Seuratasolla hän edusti Racing CF:ää.


title: Relativistic Heavy Ion Collider

text: Relativistic Heavy Ion Collider (RHIC) on Brookhaven National Laboratoryn ylläpitämä raskasionitörmäytin Long Islandilla Yhdysvalloissa. RHIC aloitti toimintansa vuonna 2000, ja se on ensimmäinen nimenomaan raskasionitörmäyksiä varten rakennettu törmäytin. Törmäytin sijaitsee noin 12 jalkaa (3,7 metriä) maan alla ja törmäytintunnelirengas on noin 2,4 mailia (3,8 kilometriä) pitkä. RHIC:ssa on neljä hiukkasilmaisinta: STAR, PHENIX, PHOBOS ja BRAHMS.


title: Relativistic Heavy Ion Collider

text: RHIC:ssa törmäytetään pääasiassa täysin ionisoituneita kulta-atomin ytimiä, mutta siellä suoritetaan myös protoni-protoni-, kupari-kupari- ja deuterium-kultatörmäytyksiä. Törmäystunnelissa on tavanomaisesti tyhjiö ja hiukkaset kiihdytetään lähes valonnopeuteen, jotta saataisiin mahdollisimman suuri törmäysenergia. RHIC:ssa kultaionien törmäytyksessä saavutetaan tyypillisesti 200 GeV:n törmäysenergia (100 GeV/ydin). RHIC:ssä protonien törmäytyksessä mitattu maksimienergia on 500 GeV (vrt. LHC:ssä tullaan saavuttamaan protonitörmäyksessä 14 TeV:n energia).


title: Relativistic Heavy Ion Collider

text: Normaaleissa olosuhteissa kvarkit ovat sitoutuneita gluonien välityksellä hadroneiksi (esim. protoniksi ja neutroniksi) eivätkä esiinny yksittäin vapaina. Kun törmäytetään kaksi raskasta ydintä korkealla energialla, ytimen protonit ja neutronit ikään kuin sulavat vapaiksi kvarkeiksi ja gluoneiksi. Tämä aineen olomuotoa kutsutaan kvarkki-gluoniplasmaksi, jota voi esiintyä ainoastaan todella kuumassa ja korkeassa paineessa. Törmäyksen jälkeen kvarkki-gluoniplasma jäähtyy ja laajenee nopeasti, jolloin kvarkit ja gluonit sitoutuvat takaisin hadroneiksi. Kvarkki-gluoniplasmaa ei voi havaita suoraan, koska se hadronisoituu niin nopeasti törmäyksen jälkeen. Sen olemassa olo pystytään päättelemään vain sen perusteella, mitä törmäyksessä syntyviä hiukkasia ja niiden energioita hiukkasilmaisimet havaitsevat. RHIC:n tavoitteena onkin tuottaa ja tutkia kvarkki-gluoniplasmaa, mikä kehittää tietoutta hiukkasten rakenteesta.


title: Patrick El Mabrouk

text: Patrick El Mabrouk (s. 30. lokakuuta 1928 Tagla, Algeria – 3. helmikuuta 1993) oli ranskalainen keskimatkojen juoksija, joka saavutti 1 500 metrin juoksussa EM-mitalin vuonna 1950.


title: Patrick El Mabrouk

text: El Mabrouk edusti Ranskaa kolmissa arvokilpailuissa. Hän saavutti 1 500 metrillä hopeaa Brysselin EM-kilpailuissa 1950 ajalla 3.47,8. Helsingin 1952 olympialaisissa hän sijoittui 1 500 metrillä viidenneksi ajalla 3.46,0. Bernin EM-kilpailuissa 1954 hän karsiutui 800 metrin juoksun alkuerissä ajalla 1.56,0.


title: Patrick El Mabrouk

text: El Mabrouk voitti Ranskan mestaruuden 800 metrillä vuosina 1951 ja 1953–1955 sekä 1 500 metrillä vuosina 1949–1953. Hän juoksi 1 500 metrillä Ranskan ennätyksen 3.47,2 lokakuussa 1949 Pariisissa sekä 3.46,0 heinäkuussa 1952 Helsingin olympialaisissa. Jälkimmäinen säilyi Ranskan ennätyksenä kesäkuuhun 1957 saakka.


title: Patrick El Mabrouk

text: Seuratasolla El Mabrouk edusti Stade Françaisia. Hän oli pituudeltaan 178-senttinen ja painoi kilpavuosinaan 65 kiloa.


title: Aulis Toivonen

text: Aulis Kalevi Toivonen (2. toukokuuta 1956 Kuusankoski – 29. heinäkuuta 2012 Kouvola) oli suomalainen kuulantyöntäjä. Hän pukkasi ennätyksensä 19,58 metriä vuoden 1982 Kalevan kisoissa. Aktiiviaikanaan Toivonen edusti Kuusankosken Kisaa ja häntä valmensi Antero Toivonen.


title: Aulis Toivonen

text: Toivonen oli aikanaan kuulantyönnössä Suomen kansallista kärkeä voittaen viisi SM–mitalia. Suomen mestaruuden Toivonen voitti kerran, vuonna 1985. Lisäksi hän voitti SM–tasolla kaksi hopea- ja kaksi pronssimitalia.


title: Aulis Toivonen

text: Siviiliammatiltaan Toivonen oli palotarkastaja. Aulis Toivosen veli Antero oli keihäänheiton Suomen-mestari vuodelta 1981.


title: Lieberman

text: Lieberman on muun muassa seuraavien henkilöiden sukunimi:


title: Pahan otteessa (vuoden 1986 elokuva)

text: Pahan otteessa () on vuonna 1986 ensi-iltansa saanut toimintatrilleri. Se perustuu Elmore Leonardin romaaniin "Peli toisen elämästä". Elokuvan ohjasi John Frankenheimer ja sen pääosissa ovat Roy Scheider ja Ann-Margret.


title: Pahan otteessa (vuoden 1986 elokuva)

text:
Roy Scheider näyttelee varakasta, naimisissa olevaa ja Los Angelesissa asuvaa teollisuusmies Harry Mitchelliä, jonka vaimo (Ann-Margaret) työskentelee kaupunginvaltuustolle. Harryllä on kuitenkin lyhytkestoinen suhde tyttöön (Kelly Preston), mikä johtaa lopulta Harryn kiristämisen kohteeksi: kolme kiristäjää vaativat Harryltä 105 000 dollaria vastineeksi videonauhasta, joka sisältää todisteet Harryn suhteesta rakastajattareensa. Vaimonsa poliittisen uran vuoksi Harry ei voi mennä ilmoittamaan kiristyksestä poliisille. Harryllä ei kuitenkaan ole kuin 52 000 dollaria, minkä hän todistaa yhdelle kiristäjistään, Alan Raimylle (John Glover). Raimy hyväksyy Harryn 52 000 dollarin tarjouksen, minkä jälkeen Harry ryhtyy kääntämään kiristäjänsä toisiaan vastaan.
"Video-oppaassa" vuodelta 1994 Asko Alanen kuvailee elokuvaa yllättävän karskiksi ja kiihkeäksi kiristysjännäriksi ja antaa sille kolme tähteä viidestä, mikä vastaa sanallista arviota ”hyvä”.


title: Storvasstinden

text: Storvasstinden () on Skandien Lyngsalpenen osaan kuuluva vuorenhuippu Paatsivuonon kunnassa Norjassa. Se on Lagofjelletin kanssa jakavan vuorimassiivinsa korkein huippu (1 377 m) ja sijaitsee vuorenharjanteen itäosassa. Vuoresta pohjoiseen sijaitsee Piggtindenin (1 505 m) pyramidimainen huippu ja etelään 305 metriä korkealla merenpinnan tasosta oleva järvi, Storvatnet.


title: Storvasstinden

text: Ensimmäisen nousun Storvasstindenille suorittivat saksalaiset Kurd Endell ja Wilhelm Martin kesällä 1911.


title: Amanda Blake

text: Amanda Blake (oik. Beverly Louise Neill 20. helmikuuta 1929 Buffalo, New York – 16. elokuuta 1989 Los Angeles, Kalifornia) oli yhdysvaltalainen näyttelijä.


title: Amanda Blake

text: Blakesta tuli vuonna 1949 MGM:n sopimusnäyttelijä. Tänä aikana hän näytteli muun muassa elokuvassa "Sanan voimalla". Ura ei kuitenkaan ollut erityisen menestyksellinen, kunnes hän vuonna 1955 sai Miss Kittyn roolin television lännensarjassa "Gunsmoke". Tässä roolissa hän esiintyi aina sarjan toiseksi viimeiselle tuotantokaudelle asti vuonna 1974.


title: Amanda Blake

text: Amanda Blake kuoli AIDSiin 60-vuotiaana vuonna 1989.


title: Tšekkoslovakian pakolaishallitus

text: Tšekkoslovakian pakolaishallitus (virallisemmin: Tšekkoslovakian väliaikainen hallitus) oli toisen maailmansodan aikana maanpaossa toiminut natsi-Saksan miehittämän Tšekkoslovakian pakolaishallitus. Viralliselta nimeltään kansallisen vapautuksen komitea sai pakolaishallituksen epävirallisen nimen Ison-Britannian tunnustettua virallisesti sen aseman. Muut liittoutuneet valtiot alkoivat käyttää nimeä myös niiden tunnustettua hallituksen aseman. Komitean perusti alun perin Tšekkoslovakian entinen presidentti Edvard Beneš Pariisissa lokakuussa 1939. Komitea neuvotteli Ranskan kanssa diplomaattisen statuksen saamiseksi, mutta neuvottelujen epäonnistuttua komitean täytyi vetääntyä Lontooseen vuonna 1940. Lähtöä joudutti myös Natsi-Saksan uhkaava Ranskan-miehitys. Vuonna 1941 komitea muutti Lontoosta edelleen Buckinghamshiressa sijaitsevaan Aston Abbotsin kylään, missä se pyrki suojautumaan Natsi-Saksan jatkuvalta pommitukselta.


title: Tšekkoslovakian pakolaishallitus

text: Pakolaishallitus oli Tšekkoslovakian laillinen hallitus toisen maailmansodan ajan. Hallitus oli voimakkaasti fasismin vastainen ja pyrki kumoamaan Münchenin sopimuksen sekä Saksan Tšekkoslovakian miehityksen, ja palaamaan Tšekkoslovakian tasavallan vuoden 1937 valtionrajoihin. Pakolaishallituksen tunnustaneet maat pitivät hallitusta ensimmäisen Tšekkoslovakian tasavallan (1918–1938) laillisena jatkumona.


title: Tšekkoslovakian pakolaishallitus

text:
Edvard Beneš erosi presidentin tehtävästään viikko Münchenin sopimuksen luovutettua
Sudetenlandin, Tšekkoslovakin erään pääosin saksalaisvähemmistön asuttaman osan Saksalle; Beneš näki tämän olevan väistämätön loppu Tšekkoslovakian tasavallan olemassaololle. Hän lähti Chicagon yliopistoon, missä Beneš oli poliittisen edeltäjänsä ja ystävänsä, Tomáš Masarykin, tavoin pakolaisena. Siellä ollessaan häntä kannustettiin palaamaan Eurooppaan muodostamaan Tšekkoslovakialle pakolaishallituksen. Beneš palasi Eurooppaan ja asettui asumaan Pariisiin monien muiden, edellisessä hallituksessa keskeisissä asemissa olleiden henkilöiden kanssa. Toisen
maailmansodan virallisesti alettua Benešin johtamaa ryhmää alettiin kutsua Tšekin kansallisen vapautuksen komiteaksi, ja se pyrki heti saamaan kansainvälistä tunnustusta Tšekkoslovakian pakolaishallituksena. Vuoden 1939 loppuun mennessä Ranska ja Iso-Britannia olivat myöntäneet sille oikeuden solmia kansainvälisiä sopimuksia, mutta ne eivät silti pitäneet pakolaishallituksen tekemiä sopimuksia Tšekkoslovakian tasavallan solmimina.


title: Tšekkoslovakian pakolaishallitus

text:
Ranska oli suurin este komitean täyspainoisen pakolaishalituksen statuksen tiellä. Édouard Daladierin hallituksella oli ristiriitaisia ajatuksia komitean ajamien päämäärien ja Tšekkoslovakian tasavaltaa kohtaan. Vaikka Daladier oli julkisesti ilmoittanut Hitlerille usein suodun myöntyväisyyspolitiikkan olevan suora tie sotaan, hän päätyi kuitenkin lopulta puoltamaan Neville Chamberlainia, joka allekirjoitti Tšekkoslovakian luovuttamiseen johtaneen
Münchenin sopimuksen. Sodan alkamisen jälkeen Daladier hallituksineen epäröi kahden suurvallan,
Neuvostoliiton ja Natsi-Saksan, puollon välillä. Daladierin ristiriitaisuus näkyi myös siinä, että vaikka Daladierin Ranska olikin myöntänyt Tšekkoslovakian pakolaishallitukselle ei-hallinnollisen elimen aseman, Ranska oli Benešiä itseään vastaan ja se näki sodan jälkeisessä Tšekkoslovakiasta monia sitä hyödyttäviä mahdollisuuksia. Yksi Ranskan päävarauksista Benešin hallituksen virallisen tunnustuksen antamisessa oli tällöin itsenäisen Slovakian epäselvä tilanne. Ranskan hallitus ei tällöin uskonut Benešin puhuvan kaikkien tšekkoslovakialaisten puolesta. Näin ollen Ranskan tuki Benešille oli vaihteleva, sillä Ranska ei halunnut antaa kuvaa tukevansa Benešin komitean halua palata ensimmäisen tasavallan tilaan. Beneš oli kuitenkin henkilö, jolla oli valta myöntää Ranskalle se, mitä se halusi: Tšekkoslovakian hyvin koulutetun armeijan tuki. Niinpä Ranska oli ensimmäinen maa, joka allekirjoitti sopimuksen Benešin johtaman pakolaishallituksen kanssa 2. lokakuuta 1939. Sopimuksen turvin Tšekkoslovakian armeija saatiin kasattua uudelleen Ranskan maaperällä.


title: Tšekkoslovakian pakolaishallitus

text:
Sodan aikana tšekkiarmeijan ensimmäinen divisioona taisteli isäntämaansa rinnalla Ranskan
taistelun loppuvaiheessa. Liittoutuneiden sotajoukkojen häviäminen tässä taistelussa auttoi Benešin komitean
ajamille päämäärille saavuttamista. Natsi-Saksan Ranskan miehityksen takia vastavalitun Winston Churchillin näkemykset voittivat heikentyvää kolmatta Ranskan tasavaltaa koskevat huolet. Churchill oli edeltäjäänsä selvempi Tšekkoslovakiaa koskevissa kannanotoissa ja hän tunnustikin pian Benešin aseman pakolaishallituksensa presidenttinä Ranskan miehityksen jälkeen. Komitea ei kuitenkaan ollut täysin varma tästä tunnustuksesta, sillä vaikka se selvästi nimesi Edvard Benešin presidentiksi, se ei kuitenkaan julkisesti yhdistänyt hallitusta Benešin aiempaan hallitukseen miehitystä edeltävässä Tšekkoslovakiassa. Tästä syystä Benešin pakolaishallitus painosti Isoa-Britanniaa selventämään kantaansa huhtikuussa 1941. 18. huhtikuuta Benešin hallitus lähetti Britannian hallitukselle kirjallisen pyynnön selventää sopimusta "Tšekkoslovakian tasavallan nimissä". Britannian ulkoministeri Anthony Eden selvensi kantaa pyynnön mukaisesti 18. heinäkuuta 1941. Myös Yhdysvaltojen ja Neuvostoliiton oli pakko tunnustaa Benešin hallituksen
asema, sillä se julisti sodan molempia maita vastaan. Akselivaltojen hallituksen ollessa virallisesti vahvasti Bratislavassa, vuoden 1941 jälkipuoliskolla ainut tunnustettavissa oleva ystävällismielinen hallitus oli Benešin pakolaishallitus.


title: Tšekkoslovakian pakolaishallitus

text: Viimeinen Benešin hallitusta koskeva laillisuuskysymys oli se, oliko hallitus ensimmäisen tasavallan jatkumo vai seuraaja, jolla ei ollut vankkaa perustuslaillista pohjaa. Selvyys saatiin keväällä 1942, kun kuuden kuukauden suunnittelun jälkeen Tšekin liittoutuneiden joukot haavoittivat kuollettavasti Reinhard Heydrichia, Böömin ja Määrin protektoraatin käskynhaltijaa. Operaatio Anthropoidin, kuten Heydrichin salamurhaa kutsuttiin, onnistuminen johti Ison-Britannian ja Ranskan julkiseen Münchenin sopimuksen kieltämiseen, mikä antoi Benešin hallitukselle laillisen aseman Tšekkoslovakian ensimmäisen tasavallan jatkona. Hallituksen tulevaisuuden asema riippui näin siis liittoutuneiden menestyksestä.


title: Tšekkoslovakian pakolaishallitus

text: Sudeettisaksalaisten vihamielinen käytös joudutti Münchenin sopimuksen hyväksymistä. Tšekkoslovakia toimi tuolloin vahvasti länsimaisen ulkopolitiikan mukaan, minkä seurauksena Tšekkoslovakia luovutettiin Münchenin sopimuksella Natsi-Saksalle. Sodan loppuvuosina Beneš pyrki ratkaisemaan saksalaisvähemmistön ongelman ja saikin liittoutuneilta hyväksynnän ratkaisulleen, joka perustui Sudeettialueen saksalaisasukkaiden karkottamiseen. Benešin päämääränä oli vahvistaa Tšekkoslovakian turvallisuutta tulevaa saksalaisvihamielisyyttä vastaan Neuvostoliiton ja Puolan liittolaisuuden avulla. Neuvostoliitto oli kuitenkin Tšekkoslovakia-Puola-Neuvostoliitto -kolmikantaa vastaan, mutta joulukuussa 1943 se solmi Benešin hallituksen kanssa sopimuksen.


title: Tšekkoslovakian pakolaishallitus

text: Benešin halusi välttää Neuvostoliiton puuttumisen maan asioihin, erityisesti kommunistiseen vallankappaukseen, ja tämä motivoi Benešin kiinnostusta pitää yllä ystävällisiä suhteita Neuvostoliittoon. Hän pyrki saamaan Isoon-Britanniaan maanpakoon lähteneitä tšekkikommunisteja toimimaan yhteistyössä hänen hallituksensa kanssa ja Beneš tarjosi heille laajoja myönnytyksiä, muun muassa raskasteollisuuden kansallistamista ja paikallisten asukkaiden omien komiteoiden luomista sodan lopulla. Maaliskuussa 1945 Beneš nimitti keskeisiin kabinettivirkoihin Moskovaan paenneille tšekkiläisille kommunisteille.


title: Dragnet

text: Dragnet on yhdysvaltalainen radiossa 1949–1957 esitetty jännityskuunnelmasarja, jonka pohjalta on myöhemmin tehty useita televisiosarjoja ja elokuvia. "Dragnetin" loi Jack Webb, joka myös toimi sarjan ohjaajana ja pääroolin, Joe Fridayn, esittäjänä. Sarja pyrki olemaan realistinen, ja se rikkoi joitain ajalle tyypillisiä tabuja kuvaamalla toisinaan myös seksuaalirikoksia ja lapsiin kohdistuvaa väkivaltaa. Jaksot olivat tosipohjaisia ja perustuivat Los Angelesin poliisin tutkimiin rikoksiin.


title: Dragnet

text: Radiosarjan ensimmäinen jakso esitettiin 3. heinäkuuta 1949 NBC:n radioverkon kautta. Päähenkilönä oli Webbin esittämä etsiväkersantti Joe Friday. Fridayn ensimmäistä apulaista kersantti Ben Romeroa esitti Barton Yarborough. Yarborough'n kuoltua yllättäen joulukuussa 1951, Fridayn uudeksi apulaiseksi tuli Barney Phillipsin esittämä Ed Jacobs. Seuraavana syksynä hänet puolestaan korvattiin Ben Alexanderin esittämällä Frank Smithillä. Muita sarjan vakionäyttelijöitä olivat muun muassa Joe Fridayn äitiä näytellyt Peggy Webber sekä Raymond Burr, joka näytteli etsivien päällikköä Ed Backstrandia. Sarjan viimeinen jakso lähetettiin 26. helmikuuta 1957. Kaikkiaan sarjassa esitettiin 318 eri jaksoa, kukin kestoltaan 30 minuuttia.


title: Dragnet

text: "Dragnetin" televisioversiota tehtiin osittain päällekkäin radioversion kanssa. Ensimmäinen jakso lähetettiin 16. joulukuuta 1951 ja viimeinen 16. elokuuta 1959. Näyttelijät olivat samoja kuin sarjan radioversiossakin. Sarjaa esitettiin kaikkiaan 275 jaksoa.


title: Dragnet

text: Sarjan toisen televisioversion lähetykset aloitettiin tammikuussa 1967. Edellisestä sarjasta erottuakseen sarja oli tällä kertaa nimeltään "Dragnet 1967". Joe Fridayta esitti edelleen Jack Webb, ja hänen kumppanikseen tuli Harry Morganin esittämä Bill Cannon. Sarja päättyi syyskuussa 1970.


title: Dragnet

text: Kolmatta "Dragnet"-televisiosarjaa esitettiin lokakuusta 1989 syyskuuhun 1990. Jack Webb oli kuollut 1982, ja tuottajat päättivät olla käyttämättä enää samoja roolihahmoja. Uusiksi hahmoiksi tulivat Thalmus Rasulalan esittämä kapteeni Boltz, Jeff Osterhagen esittämä etsivä Vic Daniels, ja Don Stroudin ja Bernard Whiten esittämät kapteeni Lussen ja Carl Molina. Sarjaa ehdittiin tehdä 52 puolen tunnin mittaista jaksoa ennen sen lakkauttamista.


title: Dragnet

text: Neljännen ja toistaiseksi viimeisimmän "Dragnetin" lähetykset alkoivat helmikuussa 2003. Tälle kertaa käyttöön otettiin alkuperäisen sarjan roolinimet ja Joe Fridayta esitti Ed O'Neill ja Frank Smithin roolin sai Ethan Embry. Sarjan tuottajana oli Dick Wolf. Tämäkin sarja jäi lyhytikäiseksi ja sen viimeinen jakso lähetettiin toukokuussa 2004.


title: Dragnet

text: "Dragnetin" pohjalta on tehty myös kolme elokuvaa. Sekä vuonna 1954 tehdyssä ensimmäisessä elokuvassa ja 1966 tehdyssä televisioelokuvassa pääosassa esiintyi Jack Webb, joka myös ohjasi molemmat elokuvat. Kolmas elokuva oli komediallinen ja sen ohjasi Tom Mankiewicz vuonna 1987. Elokuvan pääosissa esiintyivät Dan Aykroyd Joe Fridayna ja Tom Hanks Pep Streebekinä.


title: Rastaskotinga

text: Rastaskotinga ("Snowornis cryptolophus" syn. "Lipaugus cryptolophus") on Etelä-Amerikassa tavattava kotingoihin kuuluva varpuslintu.


title: Rastaskotinga

text: Kooltaan rastaskotinga on noin 24 cm. Lajin pää, selkä, siivet ja perä ovat väriltään oliivinvihreät. Vatsa on keltainen. Rastaskotinga muistuttaa ulkonäöltään harmaapyrstökotingaa ("Snowornis subularis"), mutta eroaa siitä harmaan värin puuttumisen perusteella. Lintu muistuttaa myös useita tangaralajeja, mutta on niitä suurikokoisempi.


title: Rastaskotinga

text: Rastaskotingaa tavataan Ecuadorisa, Kolumbiassa ja Perussa. Sen elinympäristöä ovat Andien keskikerroksen metsät enimmäkseen 1 200–2 200 metrin korkeudessa. Lajia tavataan harvemmin metsän reunamilla.


title: Rastaskotinga

text: Rastaskotingat elävät yleensä yksin. Lintu voi istua pitkiäkin aikoja jäykkänä ja sitten lennähtää ohi lentävän hyönteisen kimppuun. Toisinaan muutama yksilö kokoontuu ruokailemaan hedelmäpuuhun.


title: Mauricio Funes

text: Mauricio Funes (s. 18. lokakuuta 1959) on elsalvadorilainen poliitikko, joka toimi maansa presidenttinä 2009-2014.


title: Mauricio Funes

text: Hänet valittiin presidentiksi vuoden 2009 presidentinvaaleissa. Hän oli vasemmistolaisen FMLN-puolueen ehdokas.


title: Mauricio Funes

text: Ennen politiikkaan siirtymistään Funes oli toimittaja. Hän isännöi televisiossa suosittua haastatteluohjelmaa. Hän kiinnostui politiikasta sisällissodan aikana haastatellessaan vasemmistolaisia kapinallisjohtajia.


title: Mauricio Funes

text: Funes astui virkaansa 1. kesäkuuta 2009. Ensimmäisenä toimenaan hän solmi uudelleen 50 vuotta poikki olleet suhteet Kuubaan.


title: Lyhtypallokala

text: Lyhtypallokala ("Canthigaster epilampra") on pienikokoinen pallokala, jota näkee joskus meriakvaarioissa.


title: Lyhtypallokala

text: Lyhtypallokala kasvaa 12 cm pitkäksi. Sen vartalossa on ruskeansävyisellä pohjalla neonsinisiä pieniä pilkkuja. Kuono on terävä.


title: Lyhtypallokala

text: Lyhtypallokala on peräisin Indopasifiselta merialueelta.


title: Lyhtypallokala

text: Lyhtypallokala elää luonnossa yksin tai pareittain. Akvaariossa se syö mahdollisesti altaassa olevia selkärangattomia, ja saattaa näykkiä muiden kalojen eviä.


title: Lyhtypallokala

text: Lyhtypallokala syö selkärangattomia eläimiä: simpukoita, kotiloita ja äyriäisiä. Akvaariossa se syö lihapitoista ruokaa, ja on huolehdittava, että ruoassa on tarpeeksi kovia osia (esimerkiksi simpukan- ja katkaravunkuoria) jotta kalan hampaat kuluvat tasaisesti.


title: HMS Yorkin upottaminen

text: Britannian Kuninkaallisen laivaston HMS Yorkin upottaminen oli tarkoituksena Italian laivaston räjähtein kuormattujen moottoriveneiden hyökkäyksessä 26. maaliskuuta 1941 Soudanlahteen Kreetalle.


title: HMS Yorkin upottaminen

text: Italian laivaston hävittäjät "Crispi" ja "Sella" saapuivat 25. maaliskuuta Stampaliasta Lerokselta. Kummankin aluksen lastina oli kolme kaksi tonnia painavaa Decima Flottiglia MAS:n MTM () moottorivenettä. Alusten lasti purettiin kuuden mailin päässä Akrotirin niemimaasta, jolloin osaston hyökkäysmatkaksi jäi noin kymmenen mailia.


title: HMS Yorkin upottaminen

text: Italian ilmavoimien tiedusteluraportit ilmoittivat useiden laivaston alusten olevana Soudanlahdessa ankkurissa. Soudanlahti oli valittu hyökkäyksen kohteeksi siellä olleiden laivastovoimien aiheutettua runsaasti tappioita Italian laivaston Aigeianmeren saattueille.


title: HMS Yorkin upottaminen

text: Ulompana lahdessa oli kaksi torpedoverkkoa ja lahdenpohjukassa kolmas.


title: HMS Yorkin upottaminen

text: Operaatio MC9:n päätyttyä risteilijät "HMS York" ja "HMS Gloucester" saapuivat 25. maaliskuuta Soudanlahteen, jossa alukset tankattiin ja ankkuroitiin sisemmän torpedoverkon suojiin. Soudanlahdessa oli saapuneiden risteilijöiden lisäksi vielä kolmaskin risteilijä "HMS Calcutta". Muita aluksia olivat hävittäjä "HMS Hasty", tukilaiva "RFA Cherryleaf", tankkerit "Desmoulea", tanskalainen "Marie Maersk" ja norjalainen "Pericles", varastolaiva "Doumana" sekä muutama kreikkalainen kauppalaiva.


title: HMS Yorkin upottaminen

text: Risteilijä "HMS Coventry" saapui 26. maaliskuuta kello 01.20 Soudanlahteen. Alus ankkuroitui "Pericleksen" kylkeen tankattavaksi.


title: HMS Yorkin upottaminen

text: Hävittäjiltä lähetettiin matkaan hieman enne puoltayötä ensimmäinen moottorivene. Kaikkien kuuden veneen päästyä sisälle lahteen määräsi osaston komentaja luutnantti Luigi Faggioni veneille maalit:


title: HMS Yorkin upottaminen

text: Kaksi MTM venettä osui kello 04.46 "HMS Yorkin" keskilaivaan. Aluksen taaimmaiset kattilahuoneet ja ammusvarastot täyttyivät vedellä. Aluksella kuoli räjähdyksessä kaksi miehistönjäsentä. Tankkeri "Pericles" vaurioitui pahoin ja vajosi pohjaan ja loput kaksi kohdetta upposivat.


title: HMS Yorkin upottaminen

text: Italialaiset merimiehet Luigi Faccioni, Alessio de Vito, Emilio Barberi, Angelo Cabrini, Tullio Tedeschi ja Lino Beccati joutuivat sotavankeuteen. Vaurioitunut "HMS York" tuhottiin saksalaisten hyökättyä Kreetalle. Tankkeri "Pericles" otettiin kahden hävittäjän hinattavaksi ja se upposi myrskyssä matkalla Aleksandriaan.


title: HMS Yorkin upottaminen

text: Toisen maailmansodan päätyttyä "HMS Yorkin" jäljelle jäänyt runko hinattiin maaliskuussa 1952 Bariin Italiaan ja romutettiin.


title: HMS Cordelia (1914)

text: HMS Cordelia oli Britannian kuninkaallisen laivaston "Caroline"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön tammikuussa 1915.


title: HMS Cordelia (1914)

text: "HMS Cordelia" liitettiin palvelukseen otettaessa osaksi Suuren Laivaston () 1. Kevyt risteilijäviirikköä. Viirikön mukana alus osallistui touko-kesäkuun vaihteessa 1916 Skagerrakin taisteluun. Alus siirrettiin 1917 4. Kevyt risteilijäviirikköön, jossa alus palveli huhtikuuhun 1919.


title: HMS Cordelia (1914)

text: "HMS Cordelialle" asennettiin 1919 kaksi kolmituumaista 20 cwt Mk I ilmatorjuntatykkiä.


title: HMS Cordelia (1914)

text: "HMS Cordelia" liitettiin Devonportin Tykistökouluun kesäkuussa ja sitten Noren reserviin. Vuoden 1920 alussa alukselta poistettiin taaempi komentosilta sekä kaikki etsintävalot. Alukselle myös asennettiin kaksi kaksinaulaista keskelle alusta yläkannen takaosaan.


title: HMS Cordelia (1914)

text: "HMS Cordelia" otettiin uudelleen palvelukseen tammikuussa 1920 ja liitettiin samalla Atlantin laivaston 2. Kevyt risteilijäviirikköön. Partiotehtävissä Irlannin rannikolla 1922.


title: HMS Cordelia (1914)

text: "HMS Cordelia" poistettiin palveluksesta ja liitettiin Noren reserviin joulukuussa 1922. Alus myytiin romutettavaksi 31. heinäkuuta 1923 Cashmorelle.


title: Helmipallokala

text: Helmipallokala ("Canthigaster jactator") on pienikokoinen pallokala, jota näkee joskus meriakvaarioissa.


title: Helmipallokala

text: Helmipallokala jää noin 9 cm pitkäksi. Sen vartalossa on ruskeansävyisellä pohjalla suurehkoja sinertävänvalkeita täpliä. Silmä on vihreä ja kala kokonaisuudessaan hohtaa joskus vihreänsävyisenä. Kuono on samalla tavalla ulkoneva kuin muillakin "Canthigaster"-suvun lajeilla. Koiras on hiukan suurempi kuin naaras.


title: Helmipallokala

text: Helmipallokala on endeeminen kala Havaijin lähivesillä.. Se elää laguuneissa ja koralliriutoilla 1–89 metrin syvyydessä. Havaijin viidestä pallokalalajista helmipallokala on yleisin. Muualla indopasifisella merialueella elää varsin samannäköinen laji kennopallokala "Canthigaster janthinoptera", Tyynenmeren itäosassa myös "Canthigaster punctatissima". Näillä molemmilla on pienemmän valkoiset täplät kuin helmipallokalalla.


title: Helmipallokala

text: Helmipallokalat muodostavat reviireitä, joita ne puolustavat saman lajin ja sukupuolen edustajia vastaan. Koiraiden reviirit ovat isompia; yhden koiraan reviirillä on 1–4 naaraan reviirit. Jos koiras kuolee, naapurikoiras valtaa naaraat reviireineen itselleen. Reviirien halkaisija on 1–6 metriä.


title: Helmipallokala

text: Helmipallokala on varsin kaikkiruokainen: se syö sienieläimiä, leviä, matoja, äyriäisiä ja kaloja. Sen on havaittu näykkivän muiden kalojen eviä akvaariossa ja puraisevan niistä siistejä puolikuun muotoisia paloja.


title: Helmipallokala

text: Helmipallokala viettää koko ikänsä merivedessä eikä siirry murtoveteen edes kutemaan. Sopiva lämpötila on 24–26 °C .


title: HMS Conquest (1915)

text: HMS Conquest oli Britannian kuninkaallisen laivaston "Caroline"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön kesäkuussa 1915.


title: HMS Conquest (1915)

text: "HMS Conquest" liitettiin palvelukseen otettaessa osaksi 5. Kevyt risteilijäviirikköä Harwichiin valvomaan Englannin Kanaalin itäpään meriliikennettä. Osaston mukana alus oli upottamassa "Meteoria" elokuussa 1915. Alus oli viirikön lippulaivana maaliskuusta huhtikuuhun 1916, kunnes alukseen 25. huhtikuuta osuneen 12 tuuman kranaatin aiheuttamat pahat vauriot saksalaisten Lowestoftiin tehdyssä hyökkäyksessä aiheuttivat aluksen siirron telakalle.


title: HMS Conquest (1915)

text: "HMS Conquest" upotti 5. kesäkuuta 1917 saksalaisen hävittäjän S 20:n Belgian rannikolla. Alus osui miinaan heinäkuussa 1918. Alus poistettiin 13. heinäkuuta palveluksesta ja siirrettiin telakalle korjattavaksi. Korjaus valmistui huhtikuussa 1919.


title: HMS Conquest (1915)

text: "HMS Conquest" siirrettiin palvelukseen otettaessa Noren reserviin, jona aikana alus oli huollettavana 1921. Alus palasi palvelukseen vanhemman lippu-upseerin aluksena Atlantin laivaston 1. sukellusvenelaivueeseen helmikuussa 1922. Alukselle rakennettiin 6 tuuman tykin No2 tilalle majoitustila 1924. Alus siirrettiin Välimerelle 1927.


title: HMS Conquest (1915)

text: "HMS Conquest" palveli Välimerellä huhtikuuhun 1928, jolloin se siirrettiin Portsmouthiin palveluksessa olevana reservialuksena. Portsmouthissa alus oli vuoteen 1930, jolloin se myytiin romutettavaksi 29. elokuuta Metal Industriesille Rosythiin. Siirron aikana alus karkasi 26. syyskuuta huonossa säässä hinauksesta Flamborough Headin edustalla ja alus oli kateissa kaksi päivää kannellaan kuuden hengen siirtomiehistö. Lopulta alus löydettiin ja hinattiin Rosythiin ja romutettiin.


title: HMS Comus (1914)

text: HMS Comus oli Britannian kuninkaallisen laivaston "Caroline"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön 15. toukokuuta 1915.


title: HMS Comus (1914)

text:
"HMS Comus" liitettiin palvelukseen otettaessa Suuren laivaston () 4. Kevyt risteilijäviirikköön. Alus otti osaa 29. helmikuuta 1916 saksalaisen saarronmurtajan "Greifin" upotukseen. Skagerrakin taistelussa "HMS Comus" palveli osana 4. Kevyt risteilijäviirikköä yhdessä sisaralustensa "HMS Carolinen" ja "HMS Cordelian" kanssa.
"HMS Comus" oli 1. Kevyt risteilijäviirikössä maaliskuusta huhtikuuhun 1919 ennen siirtoa telakalle Rosythiin. Alus palasi palvelukseen lokakuussa ja liitettiin 4. Kevyt risteilijäviirikköön Itä-Intian osastoon. Alus oli viirikön tilapäisenä lippulaivana 1921.


title: HMS Comus (1914)

text: "HMS Comus" oli telakalla Portsmouthissa marraskuusta 1922 heinäkuuhun 1923 ja sen jälkeen tilapäisesti sijoitettiin 3. Kevyt risteilijäviirikköön Välimerelle. Alus palveli Välimerellä joulukuuhun 1924, jolloin se siirrettiin Noren reserviin.


title: HMS Comus (1914)

text: "HMS Comus" otettiin uudelleen palvelukseen syyskuussa 1925 Atlantin laivaston 2. Kevyt risteilijäviirikköön ja huollon jälkeen uudelleen samaan yksikköön elokuussa 1927, josta risteilijä "HMS Norfolk" vapautti sen toukokuussa 1930.


title: HMS Comus (1914)

text: "HMS Comus" siirrettiin reserviin Devonportiin ollen vanhemman lippu-upseerin sijoituspaikkana huhtikuusta 1931, kunnes alus joulukuussa 1933 sijoitettiin poistolistalle. Alus myytiin romutettavaksi heinäkuussa 1934.


title: HMS Cleopatra (1915)

text:
HMS Cleopatra oli Britannian kuninkaallisen laivaston "Caroline"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön kesäkuussa 1915.
__notoc__
"HMS Cleopatra" liitettiin palvelukseen otettaessa osaksi 5. Kevyt risteilijäviirikköä Harwichiin () valvomaan Englannin Kanaalin itäpään meriliikennettä. Aluksesta tuli helmikuussa 1916 kommodori Tyrwhittin lippulaiva risteilijä "HMS Arethusan" upottua. Alus upotti päälle ajamalla 24. maaliskuuta 1916 vastaisena yönä saksalaisen hävittäjän "G 194:n" osallistuessaan Tonderniin suunnattuun hyökkäykseen, jonka aikana myös alus itse vaurioitui pahoin törmäyksessä risteilijä "HMS Undauntedin" kanssa.


title: HMS Cleopatra (1915)

text: "HMS Cleopatra" taisteli saksalaisia hävittäjiä vastaan 18. heinäkuuta ja osui miinaan 4. elokuuta 1916 Thornton Ridgessä Belgian rannikolla ja alus oli siirrettävä telakalle korjattavaksi ja modernisoitavaksi.


title: HMS Cleopatra (1915)

text: Korjausten jälkeen "HMS Cleopatra" liitettiin elokuussa 1918 7. Kevyt risteilijäviirikön lippulaivaksi Suureen Laivastoon (), missä tehtävässä alus palveli maaliskuuhun 1919.


title: HMS Cleopatra (1915)

text: "HMS Cleopatra" selvisi sodasta, mutta oli auttamattomasti vanhentunut. Alus myytiin romutettavaksi 26. kesäkuuta 1931 Hughes Bolckowille Blythiin.


title: Markku Aherto

text: Markku Kalevi Aherto (s. 19. heinäkuuta 1956 Vaasa) on suomalainen upseeri ja eversti evp. Hän toimi Lapin sotilasläänin komentajana vuosina 2005–2009. Maaliskuussa 2010 hän toimi esikuntatehtävissä KFOR-rauhanturvaoperaatiossa Kosovossa.


title: Markku Aherto

text: Aherto suoritti varusmiespalveluksensa Lapin Jääkäripataljoonassa. Hän valmistui upseeriksi Kadettikoulusta vuonna 1979 ja yleisesikuntaupseeriksi Sotakorkeakoulusta vuonna 1989.


title: Markku Aherto

text: Vuosina 1996–1999 Aherto oli Lapin Jääkäripataljoonan komentaja, 2000–2002 Lapin Sotilasläänin esikuntapäällikkö, vuonna 2002 pääesikunnan kansainvälisen osaston apulaisosastopäällikkö ja 2003–2005 Porin Prikaatin komentaja. Everstiksi Aherto ylennettiin 4. kesäkuuta 2001.


title: Markku Aherto

text: Vuosina 2005–2009 Aherto oli Lapin sotilasläänin komentaja. Hän aloitti tehtävässä 1. marraskuuta 2005, ja jatkoi samalla nimellä tunnetun uuden, alueellisen sotilasläänin johdossa myös sen jälkeen, kun vanhamuotoiset sotilasläänit lakkautettiin vuoden 2007 lopulla. Aherto jatkoi komentajana vuoden 2009 loppuun, minkä jälkeen hän siirtyi erityistehtäviin Porin Prikaatin esikuntaan. Hän aloitti KFOR:in (Kosovo Force) yhdistetyn toimialakeskuksen ("Joint Effects Center") päällikkönä vuonna 2010 ja siirtyi heinäkuussa 2010 keskisen taisteluosaston ("Battle Group Center") komentajaksi.


title: Markku Aherto

text: Kosovon lisäksi Aherto on palvellut rauhanturvatehtävissä Golanilla (1992–1993), Zagrebissa (1994–1995) ja Bosniassa (1999–2000). Hän toimi Pohjoismaisen prikaatin (NORDCAPS) komentajana vuosina 2002–2004.


title: Markku Aherto

text: Vuosina 1997–1998 Aherto toimi Jääkäriprikaatin killan puheenjohtajana.


title: HMS Caroline (1914)

text: HMS Caroline oli Britannian kuninkaallisen laivaston "Caroline"-luokan (osa C-luokkaa) kevyt risteilijä, joka palveli kummassakin maailmansodassa. Alus otettiin palveluskäyttöön 4. joulukuuta 1914.


title: HMS Caroline (1914)

text:
Alus on toiseksi vanhin, ainoastaan "HMS Victory" on vanhempi, edelleen palvelusluettelossa oleva alus Kuninkaallisessa laivastossa. "HMS Caroline" palvelee Kuninkaallisen laivaston reservin esikunta ja majoitusaluksena Alexandran satamassa Belfastissa Pohjois-Irlannissa. Alus on myös ainoa edelleen palveluksessa oleva ensimmäisen maailmansodan brittiläinen hävittäjä ja ainoa edelleen kelluva Skagerrakin taisteluun osallistunut alus.
__notoc__
"HMS Caroline" liitettiin palvelukseen otettaessa Suuren Laivaston () 4. Kevyt risteilijäviirikköön ja viirikön lippulaivaksi joulukuussa. Alus palveli 1. Kevyt risteilijäviirikössä helmikuusta marraskuuhun 1915 palaten 4. Kevyt risteilijäviirikköön alkuvuodesta 1916. Alus osallistui viirikkönsä mukana Skagerrakin taisteluun 31. toukokuuta.


title: HMS Caroline (1914)

text: "HMS Caroline" palveli sodan loppuun saakka 4. Kevyt risteilijäviirikössä ja purjehti sen mukana Itä-Intian asemalle kesäkuussa 1919.


title: HMS Caroline (1914)

text: "HMS Caroline" poistettiin palveluksesta telakalle siirtoa varten helmikuussa 1922. Alus siirrettiin helmikuussa 1924 satama-alus laivaston reservin Ulsterin Divisioonalle Belfastiin.


title: HMS Caroline (1914)

text: Alus palveli Londonderryyn siirrettynä Atlantin ylittävien saattueiden hallinnollisena keskuksena toisessa maailmansodassa 1939-1945. Sodan päätyttyä alus palautettiin laivaston reserviin.


title: HMS Caroline (1914)

text: "HMS Caroline" oli huollettavana Harland and Wolffin telakalla 1951 ja on edelleen laivaston reservin päämajana Belfastissa.


title: HMS Champion (1915)

text:
HMS Champion oli Britannian kuninkaallisen laivaston "Calliope"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön 20. joulukuuta 1915.
__notoc__
"HMS Champion" liitettiin palvelukseen otettaessa Suuren laivaston () 13. Hävittäjälaivueen lippulaivaksi. Alus osallistui touko-kesäkuun vaihteessa 1916 Skagerrakin taisteluun.


title: HMS Champion (1915)

text: "HMS Champion" liitettiin 2. Kevyt risteilijäviirikköön vuoden 1919 alussa ja pian sen jälkeen vielä samana vuonna liitettiin yhdessä "HMS Vernonin" kanssa Torpedokouluun. Alus oli huollettavana 1923, mutta poistettiin silti palveluksesta ja siirrettiin Portsmouthiin odottamaan telakalle pääsyä lokakuussa 1924.


title: HMS Champion (1915)

text: "HMS Champion" palasi palvelukseen Tykistökoululaivaksi toukokuussa 1925 ja liitettiin Viestikouluun 1928.


title: HMS Champion (1915)

text: "HMS Champion" poistettiin palveluksesta joulukuussa 1933 ja myytiin romutettavaksi 28. heinäkuuta 1934 Metal Industriesille Rosythiin.


title: HMS Calliope (1914)

text: HMS Calliope oli Britannian kuninkaallisen laivaston "Calliope"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön kesäkuussa 1915.


title: HMS Calliope (1914)

text: "HMS Calliope" liitettiin palvelukseen otettaessa Suuren Laivaston () 4. Kevyt risteilijäviirikön lippulaivaksi. Alus vauriotui pahoin 19. maaliskuuta 1916 kattilahuoneessa syttyneessä tulipalossa ollessaan merellä. Alus kuitenkin korjattiin ajoissa, jotta se kerkesi osallistumaan Skagerrakin taisteluun osana 4. Kevyt risteilijäviirikköä. Taistelussa alukseen osui neljä kranaattia.


title: HMS Calliope (1914)

text: "HMS Calliope" osallistui 1. syyskuuta 1917 neljän saksalaisen troolarin upottamiseen Skagerrakin rannikolla.


title: HMS Calliope (1914)

text: "HMS Calliope" liitettiin Pohjois-Amerikan ja Länsi-Intian asemalle 8. Kevyt risteilijäviirikköön maaliskuussa 1919. Aluksella syttyi uudelleen tulipalo kattilahuoneessa lokakuussa 1919 Azorien edustalla. Alus oli korjattavana Devonportissa telakalla marraskuusta 1919 maaliskuuhun 1920.


title: HMS Calliope (1914)

text: "HMS Calliope" palasi telakalta 8. Kevyt risteilijäviirikköön, mistä palasi Englantiin joulukuussa 1920 huollettavaksi. Alus poistettiin palveluksesta ja sijoitettiin Noren reserviin tammikuussa 1921.


title: HMS Calliope (1914)

text: "HMS Calliope" palasi palvelukseen ja liitettiin Atlantin laivaston 2. Risteilijäviirikköön toukokuussa 1924. Alus kuljetti joukkoja eri puolille maailmaa, kunnes poistettiin palveluksesta Noreen odottamaan telakalle pääsyä huhtikuussa 1926. Alus sijoitettiin Noren reserviin, jonka kuluessa alus suoritti edelleen joukkojen kuljetuksia 1927-1928 ja toimi vanhemman lippu-upseerin sijoituspaikkana joulukuussa 1927.


title: HMS Calliope (1914)

text: "HMS Calliope" palasi palvelukseen ja sijoitettiin Välimeren laivaston 3. Risteilijäviirikköön syyskuussa 1928.


title: HMS Calliope (1914)

text: "HMS Calliope" poistettiin palveluksesta ja siirrettiin reserviin Portsmouthiin tammikuussa 1930 ja alus myytiin romutettavaksi 28. elokuuta 1931 T. A. Wardille Inverkeithingiin.


title: HMS Carysfort (1914)

text:
HMS Carysfort oli Britannian kuninkaallisen laivaston "Caroline"-luokan (osa C-luokkaa) kevyt risteilijä, joka palveli ensimmäisessä maailmansodassa. Alus otettiin palveluskäyttöön kesäkuussa 1915.
__notoc__
"HMS Carysfort" liitettiin palvelukseen otettaessa 4. Kevyt risteilijäviirikön johtoalukseksi Suureen laivastoon (), mutta 1916 alus siirrettiin 5. Kevyt risteilijäviirikköön Harwichiin valvomaan Englannin Kanaalin itäpään meriliikennettä. Harwichissa alus korvasi pahoin vaurioituneen sisaraluksensa "HMS Conquestin, joka siirrettiin telakalle.


title: HMS Carysfort (1914)

text: "HMS Carysfort" siirrettiin 1917 7. Kevyt risteilijäviirikkön lippulaivaksi Suureen Laivastoon. Alus törmäsi joulukuussa SS "Glentaisen" kanssa.


title: HMS Carysfort (1914)

text: "HMS Carysfort" palasi huhtikuussa 1919 2. Kevyt risteilijäviirikköön Harwichiin ja lähetettiin Itämerelle vuoteen 1920, mistä palasi takaisin Harwichiin. Alus liitettiin osaksi Atlantin laivastoa () huhtikuussa 1921.


title: HMS Carysfort (1914)

text: "HMS Carysfort" partioi Irlannin rannikolla Irlannin sisällissodan aikana 1922 ja sen jälkeen alus lähetettiin Turkin vesille 1922-1923 Kreikan ja Turkin välisen sodan vuoksi.


title: HMS Carysfort (1914)

text: "HMS Carysfort" poistettiin palveluksesta ja siirrettiin Devonportiin reserviin syyskuussa 1923, mutta se palasi seuraavana vuonna aktiivipalvelukseen joukkojenkuljetusaluksena. Alus palveli Devonportin reservin lippulaivana vuodesta 1927. Alus palasi uudelleen joukkojenkuljetusalukseksi kuljettaessaan joukkoja Kiinaan helmikuusta heinäkuuhun 1929. Kiinasta palattuaan alus palasi Devonportin reserviin ja tammikuusta 1930 vanhemman lippu-upseerin alukseksi, kunnes "HMS Comus" vapautti sen.


title: HMS Carysfort (1914)

text: "HMS Carysfort" poistettiin palveluksesta huhtikuussa 1931 ja myytiin romutettavaksi lokakuussa McLellanille.


title: Steve Smith (jääkiekkoilija, s. 4.4.1963)

text: Steve Smith (s. 4. huhtikuuta 1963 Trenton, Ontario) on peliuransa lopettanut kanadalainen jääkiekkoilija, joka pelasi 18 ottelua NHL:ssä Philadelphia Flyersissa ja Buffalo Sabresissa vuosina 1981–1988.


text: Smith pelasi junioriuransa OHL-liigan Peterborough Petesissä ja eteni ensimmäisellä kaudellaan Memorial Cup -turnaukseen saakka. Smith siirtyi toiseen joukkueeseen Sault Ste. Marie Greyhoundsiin, jossa pelasi kolme kautta vuoteen 1983 asti.


text: Smith oli suuri lupaus ja hänet varattiin NHL:ään vuoden 1981 varaustilaisuuden vuorolla 16. Hän ei kuitenkaan vakiinnuttanut paikkaansa Philadelphia Flyersin kokoonpanossa, ja pelasi viiden kauden aikana vain 15 NHL-ottelua. Buffalo Sabres hankki Smithin waiversista ennen kauden alkua. Buffalossa Smith pelasi kolme ottelua viettäen seuraavat kolme kautta seuran farmijoukkueessa.


text: Vuonna 1992 Smith siirtyi EK Zell am Seen joukkueeseen Itävallan Eishockey-Nationalligaan. Kaudella 1992–1993 Smith edusti italialaista SG Brunicoa. Tämän jälkeen hän lopetti ammattilaisuransa.


title: Drusus Caesar

text: Drusus Julius Caesar (7 jaa. – 33) oli roomalainen aristokraatti. Hänen vanhempansa olivat Germanicus ja Agrippina Major.


title: Drusus Caesar

text: Drusus meni naimisiin Marcus Aemilius Lepiduksen tyttären Aemilia Lepidan kanssa. Tiberius adoptoi Drusuksen sen jälkeen kun hänen oma poikansa Julius Caesar Drusus kuoli. Drususta syytettiin myöhemmin juonittelusta Tiberiusta vastaan ja hänet vangittiin vuonna 30. Tacituksen mukaan Drusus kuoli nälkään vankeudessa. Drusuksen veljiä olivat Nero Caesar ja Caligula.


title: Valkohuonevehka

text: Valkohuonevehka eli valkokalla ("Zantedeschia aethiopica") on Afrikan eteläosista kotoisin oleva huonevehkoihin kuuluva valkoinen kukka. Valkoisen värinsä ja vaikuttavan muotonsa vuoksi sitä käytetään paljon hautajaiskukkana, aiemmin myös morsiuskimpuissa (art deco -tyyli 1920-luvulla).


title: Valkohuonevehka

text: Valkokallan kukinto on keltakukkainen puikelo, jossa hedekukat ovat ylempinä ja emikukat alempina. Kukinnon tyvellä on näyttävä valkoinen suojuslehti.


title: Zuihitsu

text: Zuihitsu (随筆) on japanilaisen kirjallisuuden lajityyppi, jossa kirjailija kuvailee satunnaisia, henkilökohtaisia tapahtumia. Kirjaimellisesti zuihitsu tarkoittaa ”siveltimen myötä” sanan muodostuessa kahdesta kiinalaisesta kirjoitusmerkistä, ’seurata’ ja ’sivellintä’.


title: Zuihitsu

text: Tyylin luoja oli Sei Shōnagon, jonka vuonna 1002 kirjoitettu teos "Päänaluskirja" ("Makura no sōshi") sisältää hajanaisessa järjestyksessä päiväkirjakatkelmia, huomioita hovielämästä, esteettisiä arvostelmia ja sekalaisia mietelmiä.


title: Zuihitsu

text: Muita tunnettuja zuihitsu-teoksia ovat Kamo no Chōmein "Hōjōki" (1212) ja Yoshida Kenkōn "Joutilaan mietteitä" ("Tsurezuregusa", noin 1330-1331).


title: Olenko minä tullut haaremiin (vuoden 1932 elokuva)

text: Olenko minä tullut haaremiin! on vuonna 1932 valmistunut suomalainen komediaelokuva, jonka on ohjannut Waldemar Wohlström. Elokuvan ensi-ilta oli 28. helmikuuta 1932 Kino-Palatsi-teatterissa Helsingissä. Elokuvan käsikirjoitus perustuu Agapetuksen (Yrjö Soini) samannimiseen näytelmään vuodelta 1927.


text: Toivo Särkkä on ohjannut samasta aiheesta samannimisen elokuvan vuonna 1938. Joel Rinne palasi samaiseen rooliinsa myöhemmässä filmatisoinnissa.


text: Helsingin Sanomien Arto Pajukallion mukaan elokuva on "hulppea vanhan ajan komedia".


title: Kuisma ja Helinä (vuoden 1932 elokuva)

text: Kuisma ja Helinä on vuonna 1932 valmistunut suomalainen elokuva, jonka on ohjannut Kalle Kaarna. Elokuvan käsikirjoitus perustuu Larin Kyöstin samannimiseen runoelmaan vuodelta 1902. Samasta aiheesta ohjasi myös Ilmari Unho samannimisen elokuvan vuonna 1951.Elokuvan ensi-ilta oli 10. tammikuuta 1932 Capitol- ja Gloria-teattereissa Helsingissä.


title: Herrat täysihoidossa

text: Herrat täysihoidossa on vuonna 1933 valmistunut suomalainen elokuvakomedia, jonka on ohjannut Risto Orko. Elokuva on Orkon esikoisohjaus.


title: Herrat täysihoidossa

text: Asuntoa etsivät ylioppilaat Toivo Päiviö (Thure Bahne) ja Unto Uramo (Toivo Pohjakallio) onnistuvat pääsemään asumaan Sofia Anderssonin (Elsa Rantalainen) omistamaan täysihoitolaan. Toivo ihastuu omistajan veljentyttäreen Aune Anderssoniin (Saimi Tuovinen), mutta pian molemmat ylioppilaat joutuvat häädetyiksi kadulle. Toivolla on myös kilpakosija, täysihoitolassa asuva oopperalaulaja Reino Kiljunen (Georg Malmstén), ja ylioppilaat päättävät järjestää tämän pois tieltä toisen täysihoitolan asukkaan, vanhapiika Varpu Kyyhkysen (Ella Eronen), avulla.


title: Herrat täysihoidossa

text: "Herrat täysihoidossa" -elokuvan ensi-ilta oli 3. joulukuuta 1933 Helsingissä Kino-Palatsissa. Elokuvaa esitettiin 1930-luvulla kaksoisnäytännöissä yhdessä elokuvan "Pikku myyjätär" kanssa.


title: Herrat täysihoidossa

text: Aikalaiskriitikot suhtautuivat elokuvaan varsin myönteisesti, mutta myöhemmissä kritiikeissä elokuva leimataan ”pulakauden tuotteeksi”, käsikirjoitusta pidetään kehnona ja itse elokuvaa tekoreippaana hullutteluna. Tyhjää on täytetty Malmsténin musiikilla.


title: Tillig

text: Tillig (TILLIG Modellbahnen GmbH & Co. KG) on saksalainen pienoisrautateitä valmistava yritys. Tillig valmistaa kaksikiskovirroitusjärjestelmiin sopivia vetureita, vaunuja sekä kiskoja H0- ja TT-mittakaavoissa.


title: Voi meitä! Anoppi tulee

text: Voi meitä! Anoppi tulee on Erkki Karun ohjaama suomalainen komediaelokuva vuodelta 1933. Elokuvan ensi-ilta oli 30. huhtikuuta 1933 Kaleva- ja Kino Palatsi -teattereissa Helsingissä.


title: Voi meitä! Anoppi tulee

text: Elokuva perustuu Paul Merzbachin 1932 ohjaamaan ruotsalaiseen elokuvaan "Svärmor kommer", jonka pohjana oli Fred Duprezin näytelmä "My Wife's Family".


title: Voi meitä! Anoppi tulee

text: Kielteisiä asenteita anoppiin heijasteleva elokuva kertoo kuinka anoppi Arabella saapuu kylään nuorenparin luokse kesken huvilaviikonlopun, ja sen jälkeen väärinkäsitykset seuraavat toisiaan kyllästymiseen asti.


title: Voi meitä! Anoppi tulee

text: Martti ja Ulla Lepolan kesähuvilalle saapuu yllättäen anoppi (Mia Backman) yllätysvierailulle. Anopin mukana tulee myös appi (Uuno Laakso) ja Ullan sisar. Vierailusta seuraa suuri joukko sekaannuksia, joihin kietoutuvat mukaan myös eräs kulkukauppias ja Ullan veli. Martin vaimolleen järjestämä syntymäpäiväyllätys on myös vaarassa paljastua ennen aikojaan.


title: Voi meitä! Anoppi tulee

text: Arto Pajukallion mukaan elokuvassa on charmanttia elokuvahistoriallista kiinnostavuutta. Tälle elokuvalle, kuten aikakauden elokuville yleensäkin, on ominaista aliohjaaminen.


title: Voi meitä! Anoppi tulee

text: "Video-oppaassa" vuodelta 1994 Bello Romano sanoo elokuvan olevan lähinnä historiallisesti kiinnostava ensimmäisenä kokonaisena äänielokuvana Suomessa. Hän antaa sille kaksi tähteä viidestä, mikä vastaa sanallista arviota ”keskinkertainen”.


title: Reikäreuna-elokuvafestivaali

text: Reikäreuna-elokuvafestivaali, tuttavallisemmin pelkkä Reikäreuna, RR tai Reikis, on vuosittain syyskuun alussa järjestettävä poikkitaiteellinen elokuvafestivaali Orivedellä. Tällä hetkellä Reikäreuna on tauolla (vuodesta 2014 lähtien).


title: Reikäreuna-elokuvafestivaali

text: Festivaalin järjestäjänä toimii Taideyhdistys Roihu ry (2004 toimintansa aloittanut yhdistys). Festivaalin persoonallisuus on poikkitaiteellisuus ja tunnelma. Kohokohtana on ollut Kylpytynnyri-Kino (vuodesta 2011), jossa lyhytelokuvia katsotaan kylpytynnyreistä festivaalin baarin terassilla. Vuosittain elokuvien lisäksi festivaalilla ollaan kuultu musiikkia ja koettu kuvataidetta.


title: Reikäreuna-elokuvafestivaali

text: Päärakennuksena on toiminut Taiston elokuvateatteri Oriveden aseman vieressä. Myös vanha asematalo ja muut viereiset rakennukset ovat olleet Reikäreunan käytössä elokuvasaleina, taidenäyttely- ja majoitustiloina.


title: Reikäreuna-elokuvafestivaali

text: Reikäreunan aikana ollaan näytetty pitkiä- ja lyhytelokuvia sekä Suomesta että ulkomailta. Ohjelmassa on ollut vanha kotimainen elokuva. Vuodesta 2012 on näytetty myös live-säestettyjä elokuvia.


title: Reikäreuna-elokuvafestivaali

text: Reikäreunassa on lyhytelokuvakilpailu, jonka parhaat lyhytelokuvat raati on palkinnut haluamallaan tavalla. Kilpailuun on voinut osallistua kaikki Suomessa tuotetut enintään 30 minuuttia pitkät elokuvat.


title: Reikäreuna-elokuvafestivaali

text: Reikäreuna on ollut osa Oriveden kulttuuritapahtumien ketjua, Oriveden Suvea


title: Reikäreuna-elokuvafestivaali

text: Ensimmäisen kerran festivaali järjestettiin vuonna 2005. Ajatus festivaalin pystyttämiseen syntyi, kun Taideyhdistys Roihy ry:n jäsenet kaipasi lyhytelokuvilleen näkyvyyttä. Festivaali toteutettiin yhdessä Sirkus Supiaisen kanssa ja se sai vieraakseen Markku Pölösen.


title: Reikäreuna-elokuvafestivaali

text: Toisena vuonna päävieraaksi saapui Arto Halonen ja kolmantena vuonna festivaalien päävieraat olivat interaktiivisen elokuvan ammattilaiset Chris Hales ja Teijo Pellinen. Neljäntenä vuonnaan festivaali kasvoi kaksipäiväisestä viisipäiväiseksi. Vuonna 2008 lanseerattiin myös kaksi uutta vieraskategoriaa: taiteilijavieras ja satunnaisvieras.


title: Reikäreuna-elokuvafestivaali

text: Päävieras, taiteilijavieras ja satunnaisvieras muodostivat lyhytelokuvakilpailun raadin vuosina 2008-2014.


title: Reikäreuna-elokuvafestivaali

text: 2008 päävieraina olivat Kummeli Alivuokralainen -elokuvan tekijät Matti Grönberg, Heikki Vihinen, Timo Kahilainen ja Heikki Silvennoinen. Taiteilija vieraana Kari Yli-Annala ja satunnaisvieraana puutarhuri Harri Entonen. Vuoden 2008 festivaalilla vieraili 1 510 kävijää.


title: Reikäreuna-elokuvafestivaali

text: Vuonna 2009 päävieraana oli elokuvaohjaaja Mari Rantasila, taiteilijavieraana kuvataiteilija Markku Arantila ja satunnaisvieraana hautausurakoitsija Timo Virtanen. Lyhytelokuvakilpailun voiton vei dokumentti Sniikkerit, jonka on ohjannut Heikki Slåen Metropolia ammattikorkeakoulusta. Kokonaisuudessaan festivaalilla vieraili 2250 henkeä, joka oli 750 henkeä enemmän kuin edellisenä vuonna.


title: Reikäreuna-elokuvafestivaali

text: Vuoden 2010 festivaali järjestettiin 9.-12.9.2010 ja lyheni nelipäiväiseksi. Festivaalin erityisvieraina olivat ohjaaja Aleksi Salmenperä päävieraana, kuvataiteilija Veli Granö taiteilijavieraana ja talous- ja velkaneuvoja Kirsti Lattunen satunnaisvieraana. Elokuvakilpailuun osallistui ennätykselliset 104 elokuvaa. Sen voitti Zagros Manucharin lyhytelokuva Vielä tämän hetken. Raati luonnehti elokuvaa omaperäiseksi, vaikuttavaksi ja kilpailun vahvimmaksi elokuvaksi. Voittaja kuittasi 400 euroa 500 euron palkintopotista ja 100 euron kunniamaininta myönnettiin Mari Aaltosen Syyslaululle. Yleisön suosikki vuonna 2010 oli Joni Männistön, Janne Kukkosen, JP Saaren ja Mikko Korhosen animaatio Katiska. Jaetulle toiselle sijalle yleisöäänestyksessä tulivat Reetta Aallon Marja-Sisko ja Outi Tienhaaran Haluatko tietää. Kuudes (2010) Reikäreuna teki uuden yleisöennätyksen, kun festivaalille osallistui kaiken kaikkiaan 2812 kävijää, mikä on yli 500 kävijää enemmän kuin vuonna 2009.


title: Reikäreuna-elokuvafestivaali

text: Vuoden 2011 päävieraana oli elokuvaohjaaja Matti Ijäs, taiteilijavieraana kuvanveistäjä Kari Tykkyläinen ja satunnaisvieraana työterveyshoitaja Päivi Suomela-Rautio. Elokuvakilpailun voitti Hannu-Pekka Peltomaan Kädessäni. Kunniamaininta myönnettiin Maarit Lallin Keinu Kanssain -elokuvalle. Festivaalilla vieraili 2300 ihmistä. Festivaalin uudeksi vetonaulaksi osoittautui Taiston pihalla ollut Kylpytynnyri-Kino, joka oli siitä lähtien Reikäreunan päävetonaula.


title: Reikäreuna-elokuvafestivaali

text: Vuoden 2012 päävieraana oli elokuvaohjaaja Anssi Mänttäri, taiteilijavieraana kuvataiteilija Outi Heiskanen ja satunnaisvieraana ambulanssikuski Pekka Määttä. Festivaalilla järjestettiin ensimmäistä kertaa livesäestetty elokuvanäytös (Buster Keatonin Kenraali) sekä höyryjuna-ajelu Tampereelta Orivedelle ja takaisin. Elokuvakilpailun voitti Lauri Randlan 3OHA. Festivaalilla vieraili 2700 ihmistä.


title: Reikäreuna-elokuvafestivaali

text: Vuoden 2013 päävieraana oli animaatio-ohjaaja Katariina Lillqvist, taiteilijavieraana kuvataiteilija Sari Tenni ja satunnaisvieraana parturi-kampaaja Ansu Syvänen. Elokuvakilpailun ensimmäinen palkinto (300 €) meni Jari Kokon dokumentille "Rakastan sinua kyyneliin" (2012). Toisen palkinnon (200 €) sai fantasiaelementtejäkin sisältävä fiktio "Labyrintti" (2013), jonka on ohjannut Lauri-Matti Parppei. Festivaalilla vieraili yli 2800 ihmistä.


title: Reikäreuna-elokuvafestivaali

text: Toistaiseksi viimeinen vuosi Reikäreunalle oli 2014, jolloin tapahtuma keräsi kaiken 3000 kävijää. Päävieraana oli elokuvaohjaaja Pirjo Honkasalo, taiteilijavieraana Samuli Heimonen, joka oli järjestämässä kahta ensimmäistä Reikäreunaa ja satunnaisvieraana kassaneiti Ronja Roth. Muita vieraita Reikäreunan juhlavuonna oli dokumenttiohjaaja Lasse Naukkarinen, Kjell-Åke Andersson ja Amer Ali.


title: Reikäreuna-elokuvafestivaali

text: Festivaalin lyhytelokuvan kilpailun voitti Juho Fossin dokumenttielokuva "1,048". Raadin mukaan kyseessä on voimakas elokuva ihmisen sosiaalisesta vastuusta uusien kontaktivälineiden maailmassa.


title: Reikäreuna-elokuvafestivaali

text: Raati palkitsi myös kaksi elokuvaa kunniamaininnoin. Ne menivät animaatioille "Electric Soul" ja "Sukkavartaankatu 8". Joni Männistön Electric Soulia raati luonnehti visuaalisesti ja äänimaailmaltaan kauniiksi ja ehyeksi elokuvaksi. Elli Vuorisen Sukkavartaankatu 8:n ydin puolestaan on sen sisällön syvyydessä. ”Pelkistetyllä animaatiotekniikalla se luo äärettömän vaikuttavia tiloja ja saattaa meidät muistin, pelon ja unen maailmaan”, raati kuvaili. Yleisöäänestyksen voitti Antti Laakson ja Simo Ruotsalaisen "Safari Heat".


title: Reikäreuna-elokuvafestivaali

text: Vuoden 2014 tapahtuman jälkeen tapahtuma jäi tauolle lähinnä tilojen heikon kunnon takia, rahoituksen epävarmuuden takia ja tuottajien ajanpuutteen vuoksi.


title: Matt Rees

text: Matt Rees (s. 1967 Newport, Wales) on brittiläinen kirjailija ja toimittaja. Hän kirjoittaa Länsirannalle ja Gazaan sijoittuvia dekkareita. Kirjojen päähenkilö on Omar Yussef Deheishan pakolaisleirissä asuva historianopettaja. Hänen kirjojaan on julkaistu eri 22 maassa, mutta niitä ei ole vielä käännetty suomeksi.


title: Matt Rees

text: Rees on toiminut Time-lehden Lähi-idän päällikkönä ja asunut Jerusalemissa yli kymmenen vuotta.


title: Sininen varjo

text: Sininen varjo on suomalainen vuonna 1933 valmistunut elokuva, jonka on ohjannut Valentin Vaala. Elokuvan ensi-ilta oli 26. maaliskuuta 1933 Pallas- ja Kino Palatsi -teattereissa Helsingissä.


title: Sininen varjo

text: Elokuva perustuu Mika Waltarin julkaisemattomaan filminovelliin "Sininen overall". Elokuvasta on säilynyt yksi 16 minuutin jakso sekä joukko otoksia.


title: Sininen varjo

text: Theodor Tugain esittämä Joel Orma on murtovaras, joka tunnetaan sinisestä asustaan. Hän tunkeutuu johtaja Tuulon tyttären Railan (Birgit Nuotio) makuuhuoneeseen, joutuu yllätetyksi ja pääsee vain nipin napin pakoon. Myöhemmin Orma tutustuu muussa yhteydessä Railaan, joka tunnistaa hänet. Orma päättää Railan kehotuksesta siirtyä kaidalle tielle ja hän aloittaa työt mekaanikkona ja latojana isänsä omistamassa Oy Gutenberg Ab -nimisessä kirjapainossa. Joel joutui kuitenkaan välttelemään entistä rikollisaikojen tyttöystäväänsä Iris Vildiä (Ellen Parviainen). Kun uhkapeluri Jack Irbaum (Carl von Haartman) murhataan, Joelin epäilleen olleen teon takana. Elokuva huipentuu siihen, kun syytetty Joel tuodaan raudoissa oikeussaliin, jossa hänen kohtalonsa ratkeaa.


title: Niilo Valonen

text: Niilo Eemil Tapio Valonen (12. huhtikuuta 1913 Urjala – 11. helmikuuta 1983 Espoo) oli kansatieteilijä ja Helsingin yliopiston suomalais-ugrilaisen kansatieteen professori 1961–1977. Hän kirjoitti ylioppilaaksi 1932 Hämeenlinnan lyseosta ja valmistui filosofian kandidaatiksi 1939 sekä lisensiaatiksi 1952 Helsingin yliopistosta. Filosofian tohtoriksi hän väitteli 1957 tuohipunonnaisista. Lisäksi hän teki opinto-, tutkimus- ja luentomatkoja Euroopan eri maihin.


title: Niilo Valonen

text: Valonen toimi Helsingin yliopiston maatalousmuseon hoitajana 1945–1952, Suomen museoliiton sihteerinä 1949–1952, Turun historiallisen museon johtajana 1952–1953, Turun yliopiston dosenttina 1953–1958, Muinaistieteellisen toimikunnan kansatieteellisen osaston intendenttinä 1953–1955, saman osaston johtajana 1955–1961, Helsingin yliopiston suomalais-ugrilaisen kansatieteen dosenttina 1955–1961 ja sen jälkeen professorina. Valonen sai tulikasteensa vänrikkinä talvisodassa Suomussalmella ja hän päätti palveluksensa kapteenina 1945 Lapin sodassa.


title: Niilo Valonen

text: Niilo Valonen oli perinteinen talonpoikaiskulttuurin tutkija, joka professorina ollessaan ymmärsi myös tieteenalansa muutostarpeita. Varsinkin Saksassa ja Ruotsissa kuohui kansatieteen piirissä nuorten tutkijoiden yrittäessä irtautua vanhanaikaiseksi mielletystä talonpoikaiskulttuurista. Suomessa muutospaineet olivat vähäisempiä. Valonen aloitti kaksi laajaa tutkimushanketta, toisessa tutkittiin kyliä ja toisessa kansanhuonekaluja. Kumpikaan laaja tutkimus ei varsinaisesti valmistunut, mutta niissä mitattiin 30 kylää rakennuksineen ja kerättiin laaja kuva-aineisto huonekaluista. Hankkeiden tuloksena syntyi kuitenkin useita artikkeleita ja väitöskirjoja. Talonpoikaiskulttuurin ohella Valonen antoi oppilaidensa tehtäväksi kerätä aineistoa ja tehdä opinnäytetöitä elämästä kaupungissa. Näillä toimilla muovattiin kansatiedettä uuteen, monimuotoisempaan suuntaan.


title: HMS Caledon (D53)

text: HMS Caledon (viirinumero I53 ja D53) oli Britannian kuninkaallisen laivaston "Caledon"-luokan (osa C-luokkaa) kevyt risteilijä, joka palveli ensimmäisessä ja toisen maailmansodan alun risteilijänä, kunnes 1942 muutettiin ilmatorjuntaristeilijäksi.


title: HMS Caledon (D53)

text: "HMS Caledon" liitettiin käyttöönotettaessa Suuren Laivaston () 6. Kevyt risteilijäviirikköön ja myöhemmin aluksesta tehtiin 1. Kevyt risteilijäviirikköön kommodori Gowanin lippulaiva. Alus osallistui Helgolandin taisteluun 17. marraskuu 1917, missä siihen osui 12 tuuman kranaatti.


title: HMS Caledon (D53)

text: Telakalta palattuaan "HMS Caledon" liitettiin Atlantin laivaston 2. Kevyt risteilijäviirikköön, ja sen mukana alus palveli Itämerellä tammikuussa 1919. Alus palveli viirikön lippulaivana huhtikuusta 1919 - elokuuhun 1921, jolloin "HMS Curacoa" vapautti sen tehtävästä. Alus siirtyi huoltoon Chathamin telakalle.


title: HMS Caledon (D53)

text: "HMS Caledon" palasi vielä elokuussa palvelukseen 2. Kevyt risteilijäviirikköön, jonka mukana osallistui Irlannin rannikkovesien valvontaan 1922, kunnes syyskuussa siirrettiin Välimerelle.


title: HMS Caledon (D53)

text: "HMS Caledon" palveli Itämerellä Memelissä Liettuan kapinan aikana tammikuussa 1923. Alus törmäsi saksalaisen koealuksen kanssa helmikuussa Cuxhavenissa.


title: HMS Caledon (D53)

text: "HMS Caledon" poistettiin palveluksesta 17. elokuuta 1926 siirrettäväksi telakalle.


title: HMS Caledon (D53)

text: Modernisoinnista palattuaan "HMS Caledon" liitettiin 5. syyskuuta 1927 3. Risteilijäviirikköön Välimeren laivastoon. Alus siirrettiin reserviin 31. heinäkuuta 1931, kunnes se palasi palveluskäyttöön 7. Risteilijäviirikköön 1939. Elokuussa alus oli sijoitettuna Scapa Flowhun.


title: HMS Caledon (D53)

text: Toisen maailmansodan alussa "HMS Caledon" liitettiin Pohjanmerellä partioiviin yksiköihin (). Alus liitettiin 12. Risteilijäviirikköön lokakuussa 1939. Partiointi Pohjanmerellä jatkui aina kesään 1940, jolloin alus siirrettiin 3. Risteilijäviirikköön Välimeren laivastoon Aleksandriaan. Viirikön mukana "HMS Caledon" suojasi Välimeren saattueita.


title: HMS Caledon (D53)

text: "HMS Caledon" kuului osana Punaiselle merelle sijoitettua osastoa, joka otti osaa Brittiläisen Somalimaan tapahtumiin. Alus oli suojaamassa Berberan evakuointia ja tulitti maakohteita taistelujen tukemiseksi. "HMS Caledon" oli alueella koko vuoden 1941, minkä seurauksena alusta ei käytetty Tripolin sataman sulkemiseksi huhti-toukokuussa niin kuin oli suunniteltu.


title: HMS Caledon (D53)

text: Elokuusta lokakuuhun 1941 "HMS Caledon" oli huollettavana Colombossa, jonka jälkeen alus liitettiin osaksi Itäistä laivastoa. Alus palasi 1942 Chathamiin telakalle muunnettavaksi ilmatorjuntaristeilijäksi. Alus oli telakalla 14 syyskuuta 1942 - 7. joulukuuta 1943.


title: HMS Caledon (D53)

text: Telakalla alukselta poistettiin alkuperäiset tykit ja torpedoputket. Näiden tilalle alukselle asennettiin kolme kaksiputkista nelituumaista, kaksi kaksiputkista Hazemeyer Boforsia ja kuusi kaksiputkista 20 millimetrin tykkiä. Alukseen asennettiin myös tutkajärjestelmä.


title: HMS Caledon (D53)

text: "HMS Caledon" liitettiin ilmatorjuntaristeilijänä Kotilaivastoon ja sitten Välimeren laivastoon. Välimerellä alus suojasi muun muassa maihinnousua Etelä-Ranskaan Provenceen (operaatio Dragoon) elokuussa 1944. Alukselle oli huhtikuussa lisätty kaksi 20 millimetrin ilmatorjuntatykkiä ja syyskuussa sekä lokakuussa alukseen asennettiin yhteensä kuusi 40 millimetrin Bofors Mk III. Tykit mahdollisesti korvasivat yhden kaksiputkisen ja yhden yksiputkisen 20 millimetrin tykin. Maihinnousun loputtua alus siirrettiin itäiselle Välimerelle, missä alus osallistui Kreikan tapahtumiin.


title: HMS Caledon (D53)

text: "HMS Caledon" palasi kotivesille riisuttavaksi aseista 1945 ja asetettiin reserviin Euroopan taistelujen päätyttyä. Alus myytiin 22. tammikuuta 1948 ja siirrettiin Dover Industriesille Doveriin romutettavaksi 14. helmikuuta.


title: R.O.O.T.S.

text: R.O.O.T.S. (akronyymi sanoista Route of Overcoming the Struggle) on rap-artisti Flo Ridan toinen studioalbumi, joka julkaistiin 31. maaliskuuta 2009.


title: R.O.O.T.S.

text: Albumia myytiin ensimmäisellä viikolla 55,000 kappaletta, joten se sijoittui sijalle 8 Billboard 200 -listalla. Toisella viikolla albumia myytiin 32,000 kappaletta ja sijoittui sijalle 17. Albumia on nyt myyty 87 100 kappaletta.


title: Šebekino

text: Šebekino () on kaupunki Belgorodin alueella Venäjällä. Se sijaitsee lähellä Ukrainan rajaa 39 kilometriä Belgorodista kaakkoon. Kaupunki on Šebekinon piirin keskus. Sen kautta kulkee Belgorodin ja Kupjanskin välinen rautatie. Asukkaita on 44 000 henkeä (vuonna 2010).


title: Šebekino

text: Šebekinon kylän perusti everstiluutnantti I.D. Šibeko vuonna 1713. 1800-luvulla sinne syntyi teollisuutta. Vuonna 1938 Šebekinosta tuli kaupunki. Toisen maailmansodan aikana se oli saksalaisten miehittämä. Nykyään siellä on kemian, koneenrakennus- ja rakennustarviketeollisuutta.


title: Stroitel

text: Stroitel () on kaupunki Belgorodin alueella Venäjällä. Se sijaitsee lähellä Donin ja Dneprin vedenjakajalla 22 kilometriä Belgorodista pohjoiseen. Kaupunki on Jakovlevon piirin keskus. Asukkaita on 37 900 henkeä (vuonna 2008).


title: Stroitel

text: Stroitel on saanut alkunsa vuonna 1958 perustetusta Jakovlevon rautamalmiesiintymän kaivostaajamasta. Esiintymän hyödyntäminen oli pitkään pysähdyksissä, mutta vuonna 2005 se aloitettiin uudelleen. Taajama sai kaupungin statuksen vuonna 2000.


title: Valuiki

text: Valuiki () on kaupunki Belgorodin alueella Venäjällä. Se sijaitsee Oskoliin laskevan Valui-joen rannalla 225 kilometriä Belgorodista itään. Kaupunki on Valuikin piirin keskus. Siellä risteytyvät Staryi Oskoliin, Liskiin, Kupjanskiin ja Starobelskiin johtavat rautatiet. Asukkaita on 35 300 henkeä (vuonna 2010).


title: Valuiki

text: Kaupunki on perustettu vuonna 1593. Se joutui usein krimintataarien hyökkäysten kohteeksi. Vuonna 1797 siitä tuli Voronežin lääniin kuuluneen kihlakunnan keskus. Valuikin lähellä sijaitsi tsaari Mihail Fjodorovitšin vuonna 1613 perustama Neitsyt Marian kuolonuneen nukkumisen luostari. Toisen maailmansodan aikana kaupunki oli saksalaisten miehittämä. Nykyään siellä on lähinnä elintarviketeollisuutta.


title: Julia Uusmalmi

text: Julia Uusmalmi (s. 13. kesäkuuta 1978) on suomalainen entinen jalkapalloilija ja salibandyn pelaaja.


title: Julia Uusmalmi

text: Jalkapallossa keskikentällä pääasiassa pelannut Uusmalmi edusti urallaan SM-sarjassa Tampereen Ilvestä, Puistolan Urheilijoita ja Helsingin Jalkapalloklubia. Hän pelasi myös ruotsalaisessa Hammarbyssä ja yhdysvaltalaisen Franklin Pierce Collegen joukkueessa. Maajoukkueessa Uusmalmi pelasi yhteensä 30 maaottelua, joissa hän teki kolme maalia.


title: Julia Uusmalmi

text: Uusmalmi pelasi jalkapallon ohella myös salibandyä pääsarjatasolla. Hän edusti Porvoon Salibandyseuraa, Vantaa Floorball Teamia ja Tikkurilan Tiikereitä. Uusmalmi voitti liigamestaruuden kaudella 2003-2004 VFT:ssa ja kaudella 2004-2005 Tiikereissä.


title: Helgolandin taistelu (1914)

text: Helgolandin taistelu () oli ensimmäisen maailmansodan ensimmäinen meritaistelu, joka käytiin Helgolandin saarten edustalla 28. elokuuta 1914 Britannian Kuninkaallisen laivaston ja Saksan keisarikunnan laivaston kesken.


title: Helgolandin taistelu (1914)

text: Britannian Amiraliteetti suunnitteli iskun Saksan laivaston keveitä aluksia vastaan.


title: Helgolandin taistelu (1914)

text: Kuninkaallisen laivaston osaston rungon muodostivat Harwichin osaston kevyet risteilijät "HMS Arethusa" ja "HMS Fearless" ja kahdesta hävittälaivueesta kootut 21 hävittäjää. Osaston suojana oli 1. Taisteluristeilijäviirikkö (vara-amiraali Sir David Beatty) sekä 1. Kevyt risteilijäviirikkö (kommodori W. E. Goodenough).


title: Helgolandin taistelu (1914)

text: Taistelu alkoi hyökkäysosaston havaittua kaksi saksalaista hävittäjää, joista toinen upotettiin välittömästi. Tällöin saksalaiset kontra-amiraali Maasin komentamat kevyet risteilijät "SMS Stettin", "SMS Frauenloeb", "SMS Mainz", "SMS Cöln" (lippu), "SMS Stralsund" ja "SMS Ariadne" saapuivat paikalle.


title: Helgolandin taistelu (1914)

text: Vara-amiraali Beatty pyysi tukiosastolta apua. Tukiosasto upotti "SMS Kölnin", "SMS Ariadnen" ja "SMS Mainzin". Loput saksalaisalukset pakenivat.


title: Helgolandin taistelu (1914)

text: Kuninkaallinen laivasto menetti 35 miestä kaatuneina ja 40 haavoittuneina. Saksan laivasto menetti yli 1200 miestä kaatuneina ja vankeina.


title: Helgolandin taistelu (1914)

text: Alusluettelo, Kuninkaallinen laivasto:


title: Armen Vardanjan

text: Armen Frunzikovitš Vardanjan (s. 30. lokakuuta 1982 Leninakan) on ukrainalainen kreikkalais-roomalaisen tyylin painija. Hän on 170 senttimetriä pitkä ja kilpailee 66 kilogramman painoluokassa.


title: Armen Vardanjan

text: Kansallisuudeltaan armenialainen syntyi Armenian neuvostotasavallassa ja aloitti painiuransa Murat Sargasjanin valmennuksessa. Vuonna 1999 hän muutti nykyiseen kotimaahansa Ukrainaan taloudellisten syiden ja parempien harjoitusolosuhteiden perässä. Vardanjan on urallaan voittanut Euroopan-mestaruuden kahdesti: 2004 Haaparannassa ja 2008 Tampereella. MM-kisoista hän on saavuttanut hopeaa Créteil'ssä 2003, Moskovassa 2010 ja Las Vegasissa 2015 sekä olympiakisoista pronssia 2008 Pekingissä.


title: Armen Vardanjan

text: Vardanjanin seura on kiovalainen SK. Aiemmin hän edusti Zaporižžjan Dynamoa. Hänen valmentajanaan toimii Vadim Kisil.


title: Love Hate

text: Love Hate (koko nimeltään Love Me All Summer, Hate Me All Winter) on R&B-artisti The-Dreamin ensimmäinen studioalbumi, joka julkaistiin 11. joulukuuta 2007. Albumin tuottivat Def Jam Recordings ja Radio Killa.


title: Love Hate

text: Albumia työstettiin kahdeksan päivää ja siihen laitettiin kyseiset 12 kappaletta. Jotkin kappaleet käsittelevät The-Dreamin yksityiselämää. Esim. kappale "Nikki" käsittelee Dreamin ex-vaimoa R&B -laulaja Niveaa ja hänen lähtöään avioeron jälkeen. The-Dream sanoi: "Albumin nimi "Love Me All Summer, Hate Me All Winter" tulee siitä, että sinua rakastetaan kun olet kuuma ja vihataan, kun olet kylmä. Tällä hetkellä olen kuuma ja minua rakastetaan, mutta olin joskus kylmä ja minusta ei pidetty".


title: Power Rangers RPM

text: Power Rangers RPM on yhdysvaltalainen 32-osainen lasten televisiosarja, joka oli samalla 16. Power Rangers -sarja. RPM käytti japanilaisen 32:n Super Sentai sarjan Engine Sentai Go-ongerin lavaste-, asu- ja kuvamateriaalia.


title: Power Rangers RPM

text: RPM:n oli tarkoitus olla viimeinen Power Rangers -sarja tuottaja Sally Campbellin mukaan. Kuitenkin kaksi viikkoa myöhemmin Campbellin lausunnosta Disney ja Bandai America ilmoittivat sarjan vielä jatkuvan ainakin vuonna 2010.


title: Power Rangers RPM

text: Lähitulevaisuudessa salaperäinen ja uhkaava Venjix tietokoneverkosto yrittää valloittaa ja tuhota maaplaneetan. Ihmiskunta on paennut voimakentän varassa oleviin kaupunkeihin, jotka suojelevat heitä Venjixin aiheuttamilta saasteilta ja mekaanisilta hirviöiltä. Erityisesti hyökkäyksen kohteena on Corinth kaupunki, jossa asuvat Power Rangersit. Heidän tehtävänään on estää Venjixin pahat aikeet.


title: Maiski

text: Maiski () on kaupunki Kabardi-Balkariassa Venäjällä. Se sijaitsee Kaukasusvuorten juurella Terekin rannalla 41 kilometriä Naltšikista koilliseen. Kaupunki on Maiskin piirin keskus. Sen kautta kulkee Mineralnyje Vodyn ja Groznyin välinen rautatie, josta haarautuu sivurata Naltšikiin (Kotljarevskajan asema). Kaupungissa asui 26 755 henkeä (vuonna 2010).


title: Maiski

text: Vuonna 1819 paikalle perustettiin "Prišib"-niminen venäläinen linnake, jonka lähellä sijaitsi kasakkakylä. Vuonna 1875 rakennettiin Vladikavkazin rautatien Kotljarevskajan asema, jonka lähelle syntyi samanniminen taajama. Vuodesta 1920 lähtien taajaman nimenä oli "Prišibski" ja vuonna 1925 se sai nimen "Maiski". Kaupunki Maiskista tuli vuonna 1965.


title: Maiski

text: Nykyään Maiski on maatalousalueen keskus, jossa on elintarviketeollisuuden lisäksi myös kone- ja laiterakennusta sekä teräsbetonirakennetehdas. Kaupungissa on viettänyt lapsuutensa laulaja Dima Bilan.


title: Miehuuskoe

text: Miehuuskoe ("The Graduate") on vuonna 1967 ensi-iltansa saanut Mike Nicholsin ohjaama elokuva. "Miehuuskoe" oli ehdolla seitsemän Oscar-palkinnon saajaksi, ja se voitti parhaan ohjauksen palkinnon Nicholsille. Musiikin tekivät Simon & Garfunkel, ja kappale ”Mrs. Robinson” kuultiin ensimmäisen kerran juuri tämän elokuvan musiikkiraidalla. Paul Simon voitti parhaan elokuvamusiikin Grammy-palkinnon, ja kappaleen lopullinen versio sisältyi duon seuraavaan levyyn. Elokuvasta tuli menestys ja populaarikulttuurin virstanpylväs.


title: Miehuuskoe

text: Nuori Benjamin Braddock (Dustin Hoffman) valmistuu collegesta eikä vielä tiedä, mitä tekisi elämällään. Perhejuhlissa hän vie viehättävän rouva Robinsonin (Anne Bancroft) tämän kotiin ja päätyy pian hänen rakastajakseen. Pian Benjamin rakastuu rouvan tyttäreen (Katharine Ross), mutta rouva ei hyväksy sitä. Tästä alkaa melkoinen suhdesoppa, jonka nuorukainen haluaa selvittää.


title: Miehuuskoe

text: "Miehuuskoe" valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. American Film Institute sijoitti "Miehuuskokeen" vuonna 2001 tekemässään -luettelossa sijalle seitsemän.


title: Elisa Simonen

text: Elisa Simonen (s. 30. huhtikuuta 1981 Helsinki) on entinen suomalainen maajoukkuetason pelaaja sekä jalkapallossa että salibandyssä.


title: Elisa Simonen

text: Simosen jalkapalloura alkoi Puistolan Urheilijoissa, jossa hän pelasi vuoteen 1999 asti. Kaudeksi 2000 hän siirtyi Malmin Palloseuraan. Simonen voitti MPS:n riveissä liigamestaruuden ja Suomen cupin kaudella 2003. Maajoukkueessa Simonen pelasi yhteensä 32 ottelua.


title: Elisa Simonen

text: Salibandyssä Simonen edusti koko 11 kautta kestäneen liigauransa ajan Tapanilan Erää. Hän pelasi uransa aikana 151 ottelua runkosarjassa ja 59 ottelua pudotuspeleissä. Simonen voitti Erässä kaikkiaan kolme mestaruutta, neljä hopeaa ja yhden pronssin. Maajoukkueessa Simonen pelasi 48 maaottelua tehoin 12+20. Hän oli mukana Suomen joukkueessa voittamassa maailmanmestaruutta vuosina 1999 ja 2001.


title: Paha pukki

text: Paha pukki ("Bad Santa") on vuonna 2003 ensi-iltansa saanut yhdysvaltalainen komediaelokuva. Elokuva kertoo kahdesta pikkurikollisesta, jotka hakeutuvat kauppakeskukseen töihin jouluaikaan joulupukiksi ja tontuksi ja loppujen lopuksi ryöstävät rahat. Sama kuvio toistuu kunnes viimeisellä kerralla suunnitelmat menevät pieleen. Elokuvan on ohjannut Terry Zwigoff ja käsikirjoittanut Glen Ficarra ja John Requa.


title: Love vs. Money

text: Love vs. Money on R&B-laulaja The-Dreamin toinen studioalbumi, joka julkaistiin 10. maaliskuuta 2009.


title: Love vs. Money

text: Albumia oli työstämässä The-Dreamin lisäksi tuottaja Christopher Stewart. Stewart tuotti suurimman osan albumin kappaleista. The-Dream pyysi apua myös räppäri/tuottaja Lil Jonilta ja tämä sävelsi kappaleen "Let Me See the Booty". "Rockin' That Shit (Remix)" -kappaleeseen tulivat räppämään Ludacris ja Fabolous. Kappale leikattiin kuitenkin pois lopulliselta versiolta, mutta lisättiin kuitenkin bonuskappaleeksi albumin loppupuolelle.


title: Love vs. Money

text: Love vs. Money sijoittui Billboard 200 -listan kakkospaikalle myytyään 151,000 kappaletta ensimmäisellä viikolla. Toisella viikolla albumi putosi 4. sijalle myytyään 56,000 kappaletta. Kolmannella viikolla albumi putosi viisi numeroa sijalle 9 myytyään 35,967 kappaletta. Rolling Stone -lehti nimesi albumin vuoden 2009 8. parhaaksi albumiksi.


title: Love vs. Money

text: The-Dream aloitti 21 kaupungin käsittävän kiertueen laulajatar Keyshia Colen kanssa. Kiertue alkoi 13. toukokuuta 2009 Cincinnatin Aronoff Centeristä ja päättyi Paramount Theateriin Oaklandiin 21. kesäkuuta 2009.


title: Totaalikieltäytyminen Suomessa

text: Totaalikieltäytyminen tarkoittaa sitä, että asevelvollinen kieltäytyy suorittamasta sekä varusmies- että siviilipalvelusta. Totaalikieltäytymisestä tuomitaan Suomessa enintään 173 vuorokaudeksi ehdottomaan vankeusrangaistukseen.


title: Totaalikieltäytyminen Suomessa

text: Totaalikieltäytyjät, jotka kieltäytyvät suoraan varusmiespalveluksesta, tuomitaan rikosnimikkeellä "asevelvollisuudesta kieltäytyminen", kun siviilipalvelukseen hakeneet ja siitä kieltäytyvät tuomitaan "siviilipalveluksesta kieltäytymisestä". Ehdottoman vankeusrangaistuksen pituus on kummassakin tapauksessa sama: puolet jäljellä olevasta siviilipalvelusajaksi muutetusta palvelusajasta.


title: Totaalikieltäytyminen Suomessa

text: Totaalikieltäytymisestä langetetun vankeusrangaistuksen kokonaan suorittaminen merkitsee käytännössä myös siviilipalveluksen suorittamista, sillä totaalikieltäytyjä vapautetaan vapautumisen yhteydessä asepalveluksesta rauhan aikana. Totaalikieltäytymisestä ei seuraa rikosrekisterimerkintää siviilipalveluksen ja siitä kieltäytymisen vakaumuksellisen luonteen vuoksi. Aseistakieltäytyjäliiton mukaan sen sijaan Supo saattaa tehdä siitä merkinnän omiin rekistereihinsä, josta saattaa olla haittaa hakiessa työpaikkaa, jossa vaaditaan luotettavuuslausunto. Muista vankeusrangaistuksista poiketen totaalikieltäytymisestä langetettu vankeusrangaistus kärsitään niin sanotusti päivästä päivään, eli yleinen ensikertalaista koskeva 1/2-sääntö ei päde. Myöskään muut vankila-aikaa lyhentävät poikkeussäännöt eivät ole voimassa. Vankeusrangaistus on kuitenkin mahdollista muuttaa ehdonalaiseksi rangaistusajan loppupäässä, jolloin tuomittu kärsii ehdonalaisen Siviilipalveluskeskuksessa. Toisinaan totaalikieltäytyjiä on myös armahdettu.


title: Totaalikieltäytyminen Suomessa

text: Totaalikieltäytyjät sijoitetaan yleensä avovankilaan, josta käsin työnteko ja opiskelu ovat helpommin järjestettävissä. Vuodesta 2011 lähtien totaalikieltäytyjien tuomitseminen valvontarangaistukseen, eli elektronisesti valvottuun kotiarestiin, on myös ollut mahdollista.


title: Totaalikieltäytyminen Suomessa

text: Aseistakieltäytyjäliiton mukaan vuosina 1999–2006 totaalikieltäytyjiä on ollut vuosittain noin 40–80. Viime aikoina kieltäytyjiä on ollut muutamia kymmeniä vuodessa. Totaalikieltäytyjien motiivit teoilleen vaihtelevat. Heidät voidaan jakaa karkeasti kahteen pääryhmään: koko asevelvollisuutta vastustaviin ja siviilipalveluksen epäkohtia vastustaviin.